title: Empirismi

text: Suurin osa Humen seuraajista on ollut eri mieltä hänen johtopäätöksestään, jonka mukaan käsitys ulkoisen todellisuuden olemassaolosta on järjen kannalta epäoikeutettua, katsoen, että Humen omat periaatteet sisälsivät julkilausumattomasti järkiperäisen oikeutuksen tällaiselle käsitykselle, sen sijaan että perustuisivat vain inhimillisille vaistoille, tavoille ja tottumuksille. Fenomenalismina eli havaittaviin ilmiöihin perustuvana todellisuuskäsityksenä tunnetun äärimmäisen empiristisen teorian, jota ennakoivat sekä Humen että Berkeleyn todistelut, fyysiset oliot eli kappaleet ovat eräänlaisia rakennelmia, tulkittuja rakennelmia, aistikokemuksista. Fenomenalismin mukaan fyysiset oliot, ominaisuudet, tapahtumat ja kaikki mikä on fyysistä voidaan supistaa mielen olioiksi, ominaisuuksiksi ja tapahtumiksi. Lopulta ainoastaan mielen oliot, ominaisuudet ja tapahtumat ovat olemassa — tästä läheisesti yhteen liittyvä termi subjektiivinen idealismi (ulkoisen todellisuuden kieltäminen). Fenomenalistien ajattelutavan mukaan näkökokemus olemassa olevasta fyysisestä kappaleesta vastasi kokemusta joka kuuluu tiettynlaiseen joukkoon kokemuksia. Tällainen tietyntyyppisten kokemusten joukko on muuttumaton ja johdonmukainen päinvastoin kuin sellaisten kokemusten joukko johon esimerkiksi aistiharhat kuuluvat. Kuten John Stuart Mill esitti asian 1800-luvun puolessa välissä, aine on "pysyvä mahdollisuus olla aistittava".


title: Empirismi

text: Millin empirismi astui merkittävän askeleen eteenpäin Humesta toisessakin suhteessa: Hän katsoi, että induktio on välttämätöntä "kaikelle" merkitykselliselle tiedolle, mukaan lukien matematiikka. Kuten D. W. Hamlin kirjoittaa:


title: Empirismi

text: Millin empirismi katsoi siis, että mikään tieto ei tule suorasta kokemuksesta vaan suorasta kokemuksesta tehdyistä induktiivisista johtopäätöksistä. Muiden filosofien ongelmat Millin näkemyksen suhteet keskittyvät seuraaviin seikkoihin. Ensinnäkin Millin muotoilu aiheuttaa vaikeuksia kuvatessaan mitä suora kokemus on, erottelemalla ainoastaan aktuaalisen ja mahdollisen aistimuksen. Tämä jättää ottamatta huomioon sen käsittelyn, missä tilanteissa tällaisia "pysyvien aistimisen mahdollisuuksien ryhmiä" on yleensäkään olemassa. Berkeley sijoitti Jumalan tähän aukkoon; fenomenalistit, Mill mukaan lukien, jättivät kysymyksen vaille vastausta. Loppujen lopuksi tällainen näkemys jolta puuttuu sopimus muusta "reaalisuudesta" kuin "aistimisen mahdollisuudesta" johtaa subjektiiviseen idealismiin. Sellaiset kysymykset kuin kuinka rakennusten tukipalkit tukevat lattiaa silloinkin kun kukaan ei katso, ja kuinka puut kasvavat silloinkin kun kukaan ei havaitse sitä tai kosketa niitä, jäävät vaille vastausta ja ehkä sellaisiksi ettei niihin voi vastatakaan. Toiseksi Millin muotoilu jättää avoimeksi mahdollisuuden, että "aukot täyttävät oliot ovat puhtaasti mahdollisia eivätkä lainkaan aktuaalisia". Kolmanneksi Millin näkemys joka kutsuu matematiikkaa pelkästään erääksi induktiivisen päätelmän lajiksi ymmärtää matemaatikkoja väärin. Se ei ota huomioon matemaattisen tieteen rakennetta eikä menetelmiä, eikä matematiikan tuloksia joihin päädytään joukolla sisäisesti ristiriidattomia deduktiivisia askelia jotka eivät sen enempää nykyisen kuin Millinkään ajan määritelmän mukaan asetu induktiiviselle päättelylle sovitun merkityksen alle.


title: Empirismi

text: Humen jälkeisen empirismin fenomenalistinen kausi päättyi 1940-luvulla, koska tuohon mennessä oli tullut selväksi, ettei fyysisiä kappaleita koskevia lausumia voi kääntää väittämiksi aktuaalisesta ja mahdollisesta aistitiedosta. Jos fyysisiä olioita koskevien lauselmien tuli olla käännettävissä aistitietoa koskeviksi lauselmiksi, ensin mainitun tulee olla ainakin dedusoitavissa jälkimmäisestä. Tuli kuitenkin ilmeiseksi, ettei ole olemassa äärellistä joukkoa aktuaalista ja mahdollista aistitietoa koskevia väittämiä joista voitaisiin dedusoida edes yhtä fyysistä oliota koskevaa väittämää. Täytyy muistaa, että väittämien kääntäminen tai uudelleen muotoilu täytyy ilmaista normaalin tarkkailijan normaaleissa olosuhteissa käyttämillä käsitteillä. Ei kuitenkaan ole olemassa äärellistä joukkoa väittämiä, jotka on ilmaistu puhtaasti aistihavaintoihin perustuvilla käsitteillä ja jotka voivat ilmaista normaalin tarkkailijan läsnäolon tilan tyydyttävästi. Fenomenalismin mukaan kun sanotaan, että normaali tarkkailija on paikalla, esitetään hypoteettinen väite, jonka mukaan tarkkailija vaikuttaisi aistihavainnolla normaalilta toiselle tarkkailijalle. Tällöin kuitenkin toisen tarkkailijan tulee olla normaali tarkkailija. Jos tämä normaalius halutaan määritellä aistihavainnolla, tarvitaan kuitenkin kolmas tarkkailija, jne.


title: Empirismi

text: Looginen empirismi (johdonmukainen kokemustieto) oli varhaisen 1900-luvun pyrkimys muodostaa yhdistelmä toisaalta brittiläisen empirismin olennaisimpien ajatusten (kuten aistikokemuksen vahva painotus tiedon pohjana) ja toisaalta Gottlob Fregen ja Ludwig Wittgensteinin matemaattiseen logiikkaan kehittämien tiettyjen oivallusten välillä. Joitakin tämän liikkeen keskeisiä hahmoja olivat Otto Neurath, Moritz Schlick ja muu Wienin piiri, sekä A. J. Ayer, Rudolf Carnap ja Hans Reichenbach.


title: Empirismi

text: Loogiset empiristit omaksuivat käsityksen filosofiasta tieteen menetelmien, oivallusten ja löytöjen käsitteellisenä selventämisenä. He näkivät Fregen (k. 1925) ja Bertrand Russellin (1872-1970) kehittelemässä loogisessa symbolismissa tehokkaan työkalun, jonka avulla kaikki tieteelliset esitykset voitaisiin rakentaa järkiperäisesti ihanteelliselle, loogisesti täydelliselle kielelle, joka olisi vapaa luonnollisen kielen epämääräisyyksistä ja muodottomuuksista, jotka saivat heidän mukaansa aikaan metafyysisiä näennäisongelmia ja muita käsitteellisiä sekaannuksia. Yhdistämällä Fregen väitteen kaikkien matemaattisten totuuksien loogisuudesta ja Wittgensteinin ajatuksen kaikkien loogisten totuuksien tautologisuudesta, uuspositivistit päätyivät kaikkien väittämien kaksijakoiseen luokitteluun: "analyyttiseen" (a priori) ja "synteettiseen" (a posteriori). Tähän perustuen he muotoilivat vahvan rajanvedon periaatteen eli niin kutsutun todentamisperiaatteen, jossa erotellaan lauseet joissa on mieltä ja lauseet joissa ei ole. Kaikki lauseet jotka eivät olleet puhtaasti loogisia tai joita ei voitu todentaa tuli käsittää vailla merkitystä oleviksi. Seurauksena useimmat metafyysiset, eettiset, esteettiset ja muut perinpeiset filosofiset ongelmat muuttuivat näennäisongelmiksi.


title: Empirismi

text: Loogisten empiristien jyrkkä kokemusajattelu tuli näkyville erityisesti ennen 1930-lukua ajatuksessa, että minkä tahansa aidosti synteettisen väitteen tuli olla palautettavissa perustavanlaatuiseksi väitteeksi (tai joukoksi perustavanlaatuisia väitteitä), joka ilmaisee suoria havaintoja tai aistimuksia. Myöhemmin Carnap ja Neurath hylkäsivät tällaisen "fenomenalismin" ja suosivat mieluummin tiedon rationaalista rekonstruktoimista objektiivisen aika-tila -fysiikan kielelle. Tämä tarkoittaa sitä, että sen sijaan että fyysisiä olioita koskevat lauseet käännettäisiin aistitiedoksi, tällaiset lauseet tuli kääntää niin kutsutuiksi "protokollalauseiksi", esimerkiksi ""X" paikassa "Y" ajan hetkellä "T" havaitsee sitä ja sitä"


title: Empirismi

text: Loogisen positivismin keskeiset väitteet (todentaminen, analyyttisen ja synteettisen ero, reduktionismi, jne.) joutuivat sellaisten ajattelijoiden kuin Nelson Goodmanin, W. V. Quinen, Hilary Putnamin, Karl Popperin ja Richard Rortyn hyökkäysten kohteiksi toisen maailmansodan jälkeen. 1960-luvun lopulla suurin osa filosofeista ei enää kutsunut itseään loogisiksi empiristeiksi, vaikkakin liikkeen vaikutus oli merkittävä nykyaikaisessa analyyttisessä filosofiassa, kuten Michael Dummettilla ja muilla antirealisteilla. Kokemustiedon ja logiikan teoriaa on viime aikoina kehittänyt muun muassa Jaakko Hintikka.


title: Empirismi

text: 1800-luvun loppupuolella ja 1900-luvun alussa kehittyi erilaisia pragmatismin muotoja. Pragmatismin ideat kehittyivät lähinnä niistä keskusteluista, joita käytiin 1870-luvulla kun Charles Sanders Peirce ja William James vaikuttivat Harvardissa. James teki tunnetuksi termin "pragmatismi" antaen Peircelle kunnian sen keksimisestä. Peirce kuitenkin irtaantui myöhemmistä pragmatismin kehityskuluista ja nimesi alkuperäisen ajatuksen uudelleen "pragmatisismiksi". Tämä näkökulma yhdistää yhdessä pragmaattisen totuusteorian kanssa empiirisen (kokemusperäisen) ja rationaalisen (ideaperäisen) ajattelun.


title: Empirismi

text: Charles S. Peircellä (1839–1914) oli suuri merkitys nykyaikaisen empiirisen tieteellisen menetelmän perusteiden luomisessa. Vaikka Peirce kritisoi monia Descartesin rationalismin ominaispiirteitä voimakkaasti, hän ei kuitenkaan hylännyt rationalismia suoralta kädeltä. Sen sijaan hänen ajattelunsa oli yhtäpitävä monien rationalististen ajatusten kanssa, erityisesti sen suhteen, että hänestä rationaaliset ideat voivat olla merkityksellisiä ja menevät pidemmälle kuin tieto, jota empiiriset havainnot tuottavat. Myöhempinä vuosina hän jopa puolusti ideoita tiukan empirismin ja tiukan rationalismin välisissä väittelyissä, osaksi tasapainottaakseen joidenkin ylilyöntejä tietopohjaisen empirismin puolustamisessa.


title: Empirismi

text: Yksi Peircen merkittävimpiä panoksia oli määritellä induktiivinen ja deduktiivinen päättely toisiaan täydentäviksi eikä kilpaileviksi, mikä oli ollut yleistä David Humesta lähtien. Peirce lisäsi näihin abduktiivisen päättelyn. Nämä päättelyn kolme muotoa muodostavat yhdessä perustan nykyiselle empirismiin pohjautuvalle tieteelliselle menetelmälle. Peircen lähestymistapa "olettaa, että (1) tiedon kohteet ovat todellisia, (2) todellisten olioiden luonnepiirteet (ominaisuudet) eivät riipu niitä koskevista havainnoistamme, ja (3) kaikki joilla on riittävä kokemus todellisista olioista ovat samaa mieltä niitä koskevista tosiasioista. Peircen fallibilismin opin mukaan tieteen johtopäätökset ovat aina alustavia. Tieteellisen menetelmän rationaalisuus ei riipu sen johtopäätösten varmuudesta vaan sen itseään korjaavasta luonteesta: menetelmän jatkuvalla käytöllä tiede voi havaita ja korjata omat virheensä, mikä johtaa näin totuuden löytämiseen".


title: Empirismi

text: Harvardin aikaisissa pragmatismia käsitelleissä luennoissaan ("Lectures on Pragmatism", 1903) Peirce määritteli pragmatismin kolme "kovasinväittämää" ("three cotary propositions of pragmatism", latinan "cos", "cotis" 'kovasin, tahko, hohkakivi'), sanoen niiden laittavan "terävän särmän pragmaattiselle maksiimille". Ensimmäinen näistä oli jo aiemmin mainittu peripateettis-tomistinen havainto ("mielessä ei ole mitään mikä ei ensin olisi ollut aisteissa"), mutta hän katsoi tämän aistihavainnon ja mielen sisällön välisen linkin olevan kaksisuuntainen — hänen mukaansa se mitä meillä on mielessämme on myös alullaan aisteissa. Näin myös aistimukset perustuvat teorioihin ja aistiminen itsessään voidaan nähdä eräänlaisena abduktiona, ainoana erona se, että se ei ole kontrolloitavissa eikä näin myöskään kritisoitavissa. Tämän hän ei katsonut olevan millään tavalla ristiriidassa tieteellisten käsitteiden falsifioitavuuden ja korjattavuuden kanssa, koska tällöin ainoastaan yksittäiset aistimukset yksilöllisyydessään ja "tämyydessään" (skolastikkojen "haecceitas") ovat kontrollin ja korjattavuuden ulottumattomissa. Tieteelliset käsitteet ovat kuitenkin luonnoltaan yleisiä ja hetkelliset aistimukset tulevat korjatuksi muussa mielessä niiden suhteen. Tämä ajatus aistimisesta abduktiona on herännyt uudelleen henkiin tekoälytutkimuksen ja kognitiotieteellisen tutkimuksen myötä, esimerkiksi Irvin Rockin epäsuoran havaitsemisen ajatuksessa.


title: Empirismi

text: William James (1842-1910) kehitti termin "radikaali empirismi" 1900-luvun alkupuolella. Hän kuvasi sillä omasta pragmatismistaan syntynyttä haaraumaa, jota hänen mukaansa voitiin käsitellä erillisenä, vaikka se todellisuudessa kietoutuikin hänen käsityksiinsä hänen julkaistuissa luennoissaan. James katsoi, että empiirisesti havaittu "suoraan käsitetty maailmankaikkeus ei vaadi ulkopuolista yli-empiiristä yhdistävää tukea", millä hän halusi rajata pois sellaisen käsityksen, että voitaisiin saada mitään lisähyötyä etsimällä luonnollisiin ilmiöihin yliluonnollisia selityksiä. Jamesin "radikaali empirismi" ei siis ole radikaalia empirismin kontekstissa vaan hyvin yhdenpitävä termin "empirismi" nykyisen käytön kanssa. Argumentti jolla hän päätyi tähän näkemykseen on sen sijaan herättänyt keskustelua nykyfilosofiassakin.


title: Empirismi

text: John Dewey (1859-1952) muokkasi Jamesin pragmatismia instrumentalismiksi. Deweyn teoriassa aistihavainnon rooli on ratkaiseva, sillä hän näki kokemuksen yhtenäisenä asiakokonaisuutena, jonka kautta kaikki muu asetetaan yhteksiinsä, vastakohtana Jamesin näkemykselle kokemuksesta enemmän kollektiivina kuin yksilöllisenä. Deweyn empirismin kanssa yhtäpitävä perusajatus oli, että todellisuus määrittyi aiempien kokemusten kautta. Siksi ihmiset mukauttavat aiemmat kokemuksensa asioista suorittaakseen kokeiluja ja testatakseen sellaisten kokemusten pragmaattista arvoa. Kokemusten arvoa mitataan tieteellisillä välineillä ja mittausten tulokset tuottavat uusia ideoita, jotka palvelevat välineinä tuleville kokeiluille. Näin ideat säilyttävät Deweyn järjestelmässä sen empiirisen piirteensä, että ne tunnetaan vasta a posteriori.


title: Empirismi

text: Usein siteerattujen teosten lyhenteet:


title: Superkavitaatio

text: Superkavitaatio on ilmiö, jossa veden alla suurella nopeudella liikkuva kappale muodostaa ympärilleen vesihöyryn täyttämän tilan. Tämä kaviteetti tai kupla vähentää veden alla liikkuvaan kappaleen liikevastusta, sillä kappale kulkee käytännössä kaasumaisessa väliaineessa, eikä nestemäisessä ja väliaineen viskositeetista johtuva kitkavastus alenee. Superkavitaatio johtuu siitä, että osa liikkuvan kappaleen kineettisestä energiasta muuttuu kitkavastuksen johdosta lämpöenergiaksi ja höyrystää veden kappaleen etummaisessa kosketuspisteessä. Superkavitaation saavuttamiseksi ilman apulaitteita on ylitettävä kappaleen muodolle ominainen ominaisnopeus. Superkavitaatiotilan voi saavuttaa helpommin, jos vesi höyrystetään lisäksi jollakin muulla apulaitteella, esimerkiksi kuumalla kärjellä tai kaasusuuttimella.


title: Superkavitaatio

text: Neuvostoliitossa kehitettiin vuonna 1977 ensimmäinen superkavitaatiota hyödyntävä ase: VA-111 Škval -torpedo (käytetään myös termiä vedenalainen ohjus). Tämä torpedo kulkee veden alla noin 100 m/s, mutta ei ole ohjattavissa. VA-111 esiteltiin 1999 Abu Dhabissa asemessuilla. Torpedo on ollut ainoa olemassa oleva julkistettu ilmiötä hyödyntävä ase. Škvalia on myöhemmin jatkokehitetty lisäämällä torpedoon muun muassa kauko-ohjausominaisuus. Škval voidaan varustaa myös ydintaistelukärjellä. Sen alkuperäinen pääkäyttökohde oli torjua suuria pinta-aluksia, kuten taisteluristeilijöitä ja lentotukialuksia.


title: Superkavitaatio

text: VA-111 ammutaan 533 mm torpedoputkesta 50 solmun nopeudella, jonka jälkeen sen rakettimoottori kiihdyttää torpedon 200 solmun nopeuteen.


title: Häiveteknologia

text:
Häiveteknologia () tarkoittaa "teknologiaryhmää", joilla pyritään kätkemään haluttu kohde sitä aktiivisesti etsiviltä ja tunnistamaan pyrkiviltä sensoreilta sekä passiivisilta seurantalaitteilta.
Aiheesta puhutaan myös "alhaisen seurattavuuden" () teknologiana.


title: Häiveteknologia

text: Yleisimmin häivemenetelminä käytetään kohteen muotoilua ja erilaisia absorptiomateriaaleja: erään sanonnan mukaan neljä tärkeintä menetelmää ovat "muotoilu, muotoilu, muotoilu ja materiaalit".


title: Häiveteknologia

text: Kone pyritään piilottamaan aktiivisesti toimivilta haku- ja seurantajärjestelmiltä kuten tutka- ja kaikuluotauslaitteet sekä passiivisesti toimivilta seurantajärjestelmiltä minimoimalla koneen aktiivisesti tuottamat signaalit kuten äänet ja infrapunasäteily.


title: Häiveteknologia

text: Muotoilun avulla pyritään sirottamaan tutkasta kohteeseen suunnattu säteily lähettäjästä poispäin. Tutkalla vaikeasti havaittavissa lentokoneissa ohjukset, pommit ja lisäpolttoainesäiliöt on sijoitettu koneen sisään luukuilla suojattuun ruumaan, jotta ne eivät heijastaisi tutkan signaaleja. Koneen tutkapalautetta kutsutaan termillä "Radar cross-section" (RCS).


title: Häiveteknologia

text: Muita herätteitä kuten lämpösäteilyä, voidaan pienentää muotoilulla sekä peittämällä moottorin ulostulo- ja ilmanottoaukot.


title: Häiveteknologia

text: Absorboivat materiaalit muuntavat tutkan lähettämän sähkömagneettisen säteilyn lämmöksi. Resonoivilla materiaaleilla pyritään saamaan pinnoitteesta ja suojattavan kohteen pinnasta heijastuvat sähkömagneettiset kentät kumoamaan toisensa. Dispersiiviset materiaalit aiheuttavat kohteesta siroavan aallon dispersiota. Nykyisin häiveteknologian avulla kohde yritetään sulauttaa taustaansa yhä laajemman spektrin alueella.


title: Häiveteknologia

text:
Häiveteknologia on ideana vanha, sillä armeijat ovat pyrkineet jo kauan maastoutumaan ja piiloutumaan vihollisen näköhavainnoilta.
Teknologia liitetään nykyisin osaksi kaikkia asejärjestelmiä lentokoneista laivoihin ja panssarivaunuihin.
Sukellusveneet on muotoiltu ja pinnoitettu siten, että niitä olisi mahdollisimman vaikea havaita kuuntelemalla ja kaikuluotaamalla.


title: Häiveteknologia

text: Lähes kaikki uudet asejärjestelmät hyödyntävät sitä jossain muodossa. Häivetekniikka on muodostunut yhdeksi tärkeimmäksi suunnittelukriteeriksi suunniteltaessa uusia ja päivitettäessä vanhoja asejärjestelmiä. Esimerkiksi Yhdysvaltojen B-2 Spirit -pommikoneiden suorituskyvystä ja aerodynamiikasta on tingitty, jotta koneen herätteitä saataisiin pienennetyksi.


title: Häiveteknologia

text: F-117 ja F-22 hävittäjissä koneen tuottamia radioaaltoja ("RF emissions") on pyritty vähentämään piiloutumiseksi passiviselta seurannalta. F-22 käyttää LPI-tutkaa (), jotta kohde voidaan "maalata" ilman kohteen itsensä kykyä havaita sitä. LPI-menetelmää käytetään esimerkiksi AESA-tutkissa ().


title: Häiveteknologia

text: F-22 koneessa sen omien sensorien tuottamia signaaleja muokataan niiden intensiteetin, keston ja alueen (taajuuden) suhteen havaitsemisen minimoimiseen.


title: Häiveteknologia

text: Horten Ho 229 oli ensimmäinen lentokone, jolla oli häiveominaisuuksia. Tavoitteena oli välttää brittien käyttämän Chain Home -järjestelmän havainnot.


title: Korean kolmen kuningaskunnan kausi

text: Korean kolmen kuningaskunnan kausi tai kolmen valtakunnan kausi oli Korean historian ajanjakso ensimmäiseltä vuosisadalta eaa. 600-luvulle. Tällöin Korean niemimaata ja Etelä-Mantšuriaa hallitsivat Goguryeo, Baekje, Silla ja Gayan heimoliitto. Jälkimmäistä ei yleensä historiankirjoituksessa lasketa valtiolliseksi kokonaisuudeksi. Tuona aikana maahan levisivät Kiinasta buddhalaisuus ja kungfutselaisuus. Pitkään niemimaan johtavina valtioina olivat Goguryeo ja Baekje, mutta liittoutuneena Kiinan Tang-dynastian kanssa Silla valloitti Baekjen 660 ja Goguryeon 668. Silla yhdisti Korean niemimaan, jota seurasi Balhaen muodostumisen jälkeen niin kutsuttu Kahden valtakunnan kausi.


title: McDonnell Douglas F-15 Eagle

text: McDonnell Douglas F-15 Eagle on yhdysvaltalainen McDonnell Douglasin (nykyisin Boeingin) valmistama neljännen sukupolven suihkuhävittäjä, joka lensi ensilentonsa 27. heinäkuuta 1972 ja otettiin palvelukäyttöön 9. tammikuuta 1976. Konetyyppi on tällä hetkellä palvelukäytössä Yhdysvaltain, Israelin, Japanin ja Saudi-Arabian ilmavoimissa.


title: McDonnell Douglas F-15 Eagle

text: F-15 Eagle on yksipaikkainen ja kaksimoottorinen suihkuhävittäjä. Se on suunniteltu ilmaherruuden saavuttamiseen ja sen ylläpitämiseen, minkä takia siitä on tehty lento-ominaisuuksiltaan mahdollisimman tehokas. Erittäin nopea ja ketterä F-15 Eagle on ollut Yhdysvaltain ilmavoimien ensisijainen ilmaherruushävittäjä jo kolmen vuosikymmenen ajan.


title: McDonnell Douglas F-15 Eagle

text: F-15 Eaglen tärkeimmät ominaisuudet ovat sen käsiteltävyys, kiihtyvyys, toimintasäde, aseet ja avioniikka. Konetyypin erinomainen käsiteltävyys ja kiihtyvyys on saavutettu suihkumoottoreiden korkealla teho-paino-suhteella ja alhaisella siipikuormituksella. Hävittäjän painon ja sen siipipinta-alan välisen suhteen muodostaman siipikuormituksen alhaisuus on tärkeä tekijä hallittavuudessa ja se yhdistettynä korkeaan teho-paino-suhteeseen mahdollistaa lentokoneen kääntymisen tiukasti menettämättä liikaa lentonopeutta. Suunnitteluajankohdalleen tyypillisesti hävittäjässä käytetään jälkipolttoa työntövoiman hetkelliseen lisäämiseen. F-15 Eagle oli myös ensimmäinen Yhdysvaltain ilmavoimien lentokone, jossa moottorien työntövoima ylitti lentoonlähtöpainon.


title: McDonnell Douglas F-15 Eagle

text: Konetyypin avioniikkajärjestelmään kuuluvat heijastusnäytön ja tutkan ohella myös inertiasuunnistuksen, UHF-kommunikoinnin, taktiseen suunnistuksen ja ILS-mittarilaskeutumisen mahdollistavat järjestelmät. F-15 Eaglessä on myös niin sanottu omatunnuslaite ja elektoninen omasuojalaitteisto. Koneen toimintasäteen mahdollistavat siipien alle asennetut suurikokoiset polttoainesäiliöt, jotka on suunniteltu kestämään useiden g-voimien kiihdytystä.


title: McDonnell Douglas F-15 Eagle

text: F-15 Eagle on varustettu kahdella Pratt & Whitney F100-PW-100 -mallin jälkipolttavalla ohivirtaussuihkumoottorilla, joiden ansiosta koneen huippunopeus on 2665 kilometriä tunnissa. F100 kuuluu Yhdysvaltain ilmavoimien voimakkaimpiin suihkumoottoreihin, ja se on F-15 Eaglen ohella käytössä myös F-14 Tomcatissä, F-16 Fighting Falconissa, F-22 Raptorissa ja F-35 Lightning II:ssa.


title: McDonnell Douglas F-15 Eagle

text:
F-15 Eaglessä on automatisoitu asejärjestelmä, jota tukemaan on kehitetty Raytheonin valmistama AN/APG-63-tutka. Tutkasta on koneen uudempia malleja varten kehitetty paranneltuja versioita ja F-15E Strike Eaglessä käytetään uudempaa AN/APG-70-tutkaa. Kaikissa sääolosuhteissa toimintakykyiseksi suunniteltu APG-63 kykenee havaitsemaan enintään noin 110–160 kilometrin päässä liikkuvan kohteen. Tutka on myös suunniteltu siten, että taistelutilanteessa lentäjä pystyy samanaikaisesti tähtäämään useisiin viholliskohteisiin. Tutka on yhdistetty hävittäjän asejärjestelmän toimintoihin, joten lentäjä voi hyödyntää tutkaa avustamaan laukaisemiensa tutkahakeutuvien AIM-120 AMRAAM -ohjuksien osumista vihollisen lentokoneeseen.
F-15 Eaglen voidaan aseistaa AIM-7 Sparrow -tyypin keskikantaman ilmatorjuntaohjuksilla, vaikka niitä ollaan jo konetyypin ensisijaisessa aseistuksessa korvaamassa uudemmilla ja kehittyneemmillä AIM-120 ilmasta-ilmaan-ohjuksilla. Rungon alapuolen ohella ohjuksia voidaan aseistaa myös siipien alapuolelle, jossa on tilaa AIM-9 Sidewindereille ja AIM-120 AMRAAM:lle. Hävittäjä voi kantaa samanaikaisesti neljää AIM-7F/M Sparrow - ja AIM-9 Sidewinder -ohjusta tai vaihtoehtoisesti kahdeksan AIM-120 AMRAAM -ohjusta.


title: McDonnell Douglas F-15 Eagle

text: Hävittäjän aseistukseen kuuluu ilmasta-ilmaan-ohjusten ohella myös oikeanpuoleisen siiven juurelle asennettu, gatling-tyyppinen 20 millin M61A1 Vulcan -konetykki. F-15 Eaglen perusmallia ei ollut tarkoitettu pommitusoperaatiota varten, mutta hävittäjän C- ja E-mallit voidaan aseistaa erilaisilla täsmäpommeilla tai B61- ja B83-ydinpommeilla.


title: McDonnell Douglas F-15 Eagle

text: F-15 konetyyppissä voi olla reilu 13000 kg asekuorma.


title: McDonnell Douglas F-15 Eagle

text: Jokainen Yhdysvaltojen ilmavoimien hävittäjä on varustettu ilmasta maahan -tiedusteluun ja maalinosoitukseen tarkoitetulla sensorilla. Moderneja maalinosoituslaitteita ovat Lockheed Martinin Sniper ATP ja Northrop Grummanin LITENING Pod. Modernit maalinosoituslaitteet sisältävät laseretäisyysmittarin, laserosoituksen, laserpistehavainnon, inertiayksikön, päivä- ja lämpökameran sekä GPS-paikantimen. Lockheed Martinin AN/AAQ-33 Sniper ATP on tällä hetkellä laajimmin käyttöönotettu maalinosoituslaite, joka löytyy myös F-15 malleista Maalinosoituslaite on ollut operatiivisessa käytössä ainakin Irak. issa (OIF, OEF) ja Afganistanissa. F-15E malli käyttää LITENING Podilla mallia


title: McDonnell Douglas F-15 Eagle

text: F-15 Eaglestä on valmistettu useita eri versioita. Perusmalli on F-15A, jonka pohjalta on kehitetty kaksipaikkaiset koulutuskoneet F-15B ja F-15D sekä parannetulla avioniikalla varustettu F-15C. F-15C ja F-15D kykenivät kantamaan ensimmäisinä F-15 Eaglen malleina koneen sivuille liitettäviä ulkoisia polttoainesäiliöitä. Yksipaikkainen F-15J ja kaksipaikkainen F-15DJ ovat Mitsubishin Japanin ilmavoimille lisenssivalmistamia versioita. Yhdysvaltain laivastolle suunnitellun F-15N Sea Eaglen tarkoituksena oli korvata F-14 Tomcat -hävittäjät, mutta konetyyppi ei ikinä edennyt massatuotantoon. McDonnell Douglas on myös valmistanut häiveteknologiaa hyödyntävän F-15 Silent Eagle Strike Eaglen pohjalta. Sen ominaisuuksiin kuuluu irrotettavat aseruumat ja tutka-aaltoja imevä pinnoite. Sen oli tarkoitus kilpailla F-22 Raptorin ja F-35 Lightning II:en kanssa.


title: McDonnell Douglas F-15 Eagle

text: Vuonna 1981 Yhdysvaltain ilmavoimat tilasi McDonnell Douglasilta uuden rynnäkkökoneen, jonka tarkoituksena oli korvata vanhentunut F-111 Aardvark. Suunnittelutyön tuloksena syntyi vuonna 1986 ensilentonsa lentänyt ja vuonna 1988 palvelukäyttöön otettu F-15E Strike Eagle, jossa on yhdistetty hävittäjän ja rynnäkkökoneen ominaisuuksia. Kaksipaikkainen F-15E Strike Eagle on lento-ominaisuuksiltaan monipuolisempi ja kehittyneemmällä avioniikalla varustettu kuin tavallinen F-15 Eagle, mutta se on myös hankintakustannuksiltaan noin 40 prosenttia kalliimpi. Strike Eaglen pohjalta myös valmistettu myyntiversiot F-15I Israelin, F-15K Korean tasavallan, F-15S Saudi-Arabian ja F-15SG Singaporen ilmavoimille.


title: McDonnell Douglas F-15 Eagle

text: F-15I Ra'am (Salama) -ilmayliherruushävittäjä on Israelin ilmavoimien vaatimusten mukaisesti yhteistyössä Boeingin kanssa valmistettu erityistyyppinen F-15E Strike Eagle.


title: McDonnell Douglas F-15 Eagle

text: Persianlahden sodan jälkeen Israelissa oltiin edelleen huolestuneita Irakin sodanaikaisista Scud-ohjushyökkäyksistä Israeliin ja päätettiin parantaa ilmavoimien pitkän matkan toimintakykyä. 1993 Israelissa laadittiin tiedustelu lentokonevalmistajille koskien kiinnostusta valmistaa Israelin tiedustelun mukainen hävittäjäkone. Lockheed Martin tarjosi F-16:a ja McDonnell-Douglas sekä F-15E:ä että F/A-18 Hornet:ia. 27. tammikuuta 1994 Israelin hallitus ilmoitti aikomuksistaan ostaa 21 Israelin vaatimusten mukaisesti varustettua F-15E:ä. Koneet nimettiin F-15I:ksi. 12. toukokuuta 1994 Yhdysvaltain hallitus valtuutti myymään 25 F-15:ä Israelille. Marraskuussa 1995 Israel osti loput neljä valtuutuksen mukaista F-15I-hävittäjää. Ensimmäinen Israelille toimitettava F-15I-hävittäjä suoritti ensilentonsa St.Louisissa Yhdysvalloissa Lambertin lentokentällä 12. lokakuuta 1997.


title: McDonnell Douglas F-15 Eagle

text: F-15I -hävittäjä eroaa yhdysvaltalaisesta F-15E:stä siinä, että se kykenee toimimaan sitä kauempana ja että siihen sisältyy israelilaisia laitetoimituksia. Ajatuksena on, että Israel olisi kyennyt vastaamaan paremmin sekä Irakin että Iranin uhkaan.


title: McDonnell Douglas F-15 Eagle

text: Niin F-15E kuin F-15I:kin kykenevät pudottamaan B83-ydinpommin, joka on 1,2 megatonnin maksimitehollaan Yhdysvaltain arsenaalin voimakkain.


title: McDonnell Douglas F-15 Eagle

text: Konetyyppiä on ostettu Yhdysvaltain lisäksi moneen maahan esim. Japani, Israel, Saudi Arabia, Etelä-Korea, Singapore, Qatar . Yhdysvaltain ilmavoimilla koneita on käytössä 249 kpl.


title: McDonnell Douglas F-15 Eagle

text: Vuonna 1970 Neuvostoliiton ilmavoimien palvelukäyttöön otettiin MiG-25 Foxbat, joka oli suunniteltu torjumaan Yhdysvaltain ilmavoimien strategisia yliäänipommikoneita. Yhdysvaltain ilmavoimien silloisesta lentokonekalustosta vain F-4 Phantom II oli lento-ominaisuuksiltaan MiG-25:n kaltainen, joten Yhdysvallat päätti valmistaa uudenlaisen ilmaherruushävittäjän Neuvostoliiton hävittäjäkoneita vastaan. 23. joulukuuta 1969 Yhdysvaltain ilmavoimat päätti, että uuden konetyypin suunnittelija olisi McDonnell Douglas, vaikka myös Fairchild Aircraft ja North American Aviation olivat lähettäneet omien suunnittelijoidensa ehdotuksia ilmavoimien uudesta ilmaherruushävittäjästä.


title: McDonnell Douglas F-15 Eagle

text: F-15 Eaglen suunnittelu aloitettiin virallisesti 1. tammikuuta 1970, ja ensimmäinen valmistunut kone ilmestyi ilmavoimien kokoonpanohallista 26. heinäkuuta 1972 ja lensi ensilentonsa heti seuraavana päivänä. Päätös massatuotannon käynnistämisestä allekirjoitettiin 1. maaliskuuta 1973. Ensimmäinen valmistunut F-15 Eagle -laivue siirrettiin Luken lentotukikohtaan Arizonan osavaltiossa, jossa se saavutti täyden toimintakykynsä vuoden 1975 syyskuussa. Perusmalli F-15A:n jälkeen ilmavoimien palveluskäyttöön otettiin F-15B vuonna 1973, F-15C ja F-15D vuonna 1979 ja F-15E vuonna 1988.


title: McDonnell Douglas F-15 Eagle

text: 1980-luvun edetessä F-15 Eaglen rinnalle suunniteltiin ja valmistettiin joukko muita kilpailevia ilmaherruushävittäjiä, kuten ranskalainen Dassault Mirage 2000 ja neuvostoliittolainen MiG-29 Fulcrum.


title: McDonnell Douglas F-15 Eagle

text: F-15 Eagle osallistui ensimmäisen kerran sotatoimiin vuosina 1979–1981 käydyissä Israelin ja Libanonin välisissä rajakiistoissa, joiden aikana israelilaishävittäjät ampuivat alas kolmetoista MiG-21 Fishbediä ja kaksi MiG-25 Foxbatia. Vuonna 1981 kuusi israelilaista F-15 Eaglea osallistui operaatio Operaan, joka oli Israelin ilmavoimien suorittama ilmaisku rakennusvaiheessa olleeseen Osirakin ydinvoimalaan Irakissa. Vuoden 1982 Libanonin sodassa Israelin ilmavoimat saavuttivat yhteensä 92 ilmavoittoa, joista suurimman osan tekivät juuri F-15 Eaglet. Hävittäjien kerrotaan ampuneen alas muiden muassa 40 Syyrian ilmavoimien suihkuhävittäjää ja yhden syyrialaisen Aérospatiale Gazelle -helikopterin.


title: McDonnell Douglas F-15 Eagle

text: Yhdysvaltain ilmavoimien F-15 Eaglet osallistui sotatoimiin ensimmäistä kertaa vasta vuoden 1991 Persianlahden sodassa. Yhdysvaltalaiset F-15 Eaglet saavuttivat operaatio Aavikkomyrskyssä yhteensä 36 ilmavoittoa, joihin lukeutui noin kaksikymmentä Irakin ilmavoimien neuvostovalmisteisia hävittäjiä, kuusi Dassault Mirage F1 -hävittäjää, yksi Pilatus PC-9 -harjoituskone, yksi Iljušin Il-76 -kuljetuskone ja kaksi Mil Mi-8 -kuljetushelikopteria. Saudi-Arabian ilmavoimien F-15 Eaglet osallistuivat myös sotaan ja ampuivat alas kaksi irakilaista hävittäjää. Yhdysvaltain ilmavoimien F-15 Eaglet ovat osallistuneet sotatoimiin myös vuoden 1999 Kosovon sodassa, vuoden 2001 sotaan Afganistanissa ja vuoden 2003 Irakin sodassa, joissa niitä käytettiin pääasiassa maamaalien pommitustehtävissä.


title: McDonnell Douglas F-15 Eagle

text: Virallisten tietojen mukaan F-15 Eagle on historiansa aikana saavuttanut 101 ilmavoittoa menettämättä yhtään konetta ilmataistelussa toisia hävittäjäkoneita vastaan. Yhdysvaltain ilmavoimien laatiman suunnitelman mukaan F-15 Eagle on palvelukäytössä vuoteen 2025 saakka, minkä jälkeen jäljellä olevat koneet poistetaan ilmavoimien lentokonekalustosta. Koneita on päivitetty myös AN/APG-63(V)3 AESA-tutkalla, joka otettiin käyttöön F-15:ssa vuonna 2009. F-15 Eaglen C/D-malleja täydentämään on jo otettu käyttöön kehittyneempi F-22 Raptor.


title: Angels Fall First

text: Angels Fall First on Nightwishin ensimmäinen albumi. Sen julkaisi vuonna 1997 Spinefarm Records. Albumin ensimmäinen versio oli 500 kopion rajoitettu painos, jonka kappalelista ja kansi poikkeavat hieman normaalista. Tästä versiosta on sittemmin tullut erittäin arvokas keräilykohde. Saatuaan positiivista palautetta sekä levy-yhtiöltä että yleisöltä yhtye nauhoitti vielä neljä uutta kappaletta, jotka löytyvät albumin kokopitkältä versiolta. Albumi viihtyi Suomen albumilistalla yhteensä viisi viikkoa, yltäen parhaimmillaan sijalle 31, ja ylitti vuonna 2001 kultalevyyn oikeuttavan 20 000 myydyn kopion rajan.


title: Angels Fall First

text: Kaikki kappaleet kirjoittanut Tuomas Holopainen ja sovittanut Nightwish.


title: Angels Fall First

text:
Rajoitettu painos
Single vietti yhteensä 19 viikkoa Suomen singlelistalla, yltäen parhaimmillaan sijalle 3. Kappaleesta on tehty myös musiikkivideo.


title: Peithon

text: Peithon (noin 355 eaa. - noin 314 eaa.) oli Aleksanteri Suuren henkivartija, Meedian satraappi ja yksi diadokeista.


title: Peithon

text: Vuonna 325 eaa. Peithon nimitettiin Aleksanteri Suuren henkivartijaksi. Aleksanterin kuoltua vuonna 323 eaa. hänen valtakuntansa jaettiin ja Perdikkaasta tuli hallitsija. Peithon nimitettiin tärkeän Meedian maakunnan satraapiksi. Koska maakunta oli liian tärkeä yhdelle miehelle sai persialainen Atropates sen pohjoisosat hallittavakseen.


title: Peithon

text: Pian tämän jälkeen alkoivat kreikkalaiset sotilaat jotka Aleksanteri Suuri oli jättänyt valtakuntansa itäosiin kapinoimaan. He olivat kyllästyneet elämään barbaarien keskellä ja halusivat palata kotiin. Perdikkas lähetti Peithonin kukistamaan kapinalliset. Hän sai mukaansa makedonialaisia sotilaita ja valtuudet saada muilta satraapeilta lisäjoukkoja.


title: Peithon

text: Peithon aikoi saada kreikkalaiset omalle puolelleensa neuvottelemalla, mutta Perdikkas oli luvannut hänen joukoilleensa palkkioksi sen mitä vihollisiltaan saivat ryöstettyä. Peithon löi kreikkalaiset heidän joukossaan olevan petturin ansiosta. Kun taistelu alkoi petturi pakeni johtamiensa joukkojensa kanssa ja sai näin yllättyneet kapinalliset pakenemaan. Peithon yritti neuvotella kapinallisten kanssa, mutta hänen sotilaansa halusivat luvatun saaliin ja tappoivat antautuneet kreikkalaiset.


title: Peithon

text: Peithon palasi takaisin, mutta Perdikkas oli alkanut epäillä häntä. Kun Ensimmäinen diadokkisota alkoi määräsi Perdikkas Peithonin hänen mukaansa sotaretkelle Egyptiin Ptolemaiosta vastaan. Kesällä 320 eaa. Peithon, Seleukos ja Antigenes murhasivat Perdikkaan ja alkoivat neuvotella hänen vastustajiensa kanssa. Ptolemaios ehdotti nyt Peithonia uudeksi hallitsijaksi Perdikkaan sijaan. Tähän eivät muut voineet suostua ja lopulta Antipatros valittiin uudeksi hallitsijaksi.


title: Peithon

text: Antipatroksen kuoleman jälkeisessä sekasorrossa Peithon yritti laajentaa valtaansa ja Toisen diadokkisodan jälkeen hän olikin mahtavin hallitsija valtakunnan itäosissa. Antigonos sai kuitenkin houkuteltua Peithonin luokseen ja antoi teloittaa hänet.


title: Oceanborn

text:
Oceanborn on Nightwishin toinen albumi. Sen julkaisi vuonna 1998 Spinefarm Records. Albumi on myynyt 61 000 kappaletta Suomessa ja menestynyt kohtuullisesti Saksassa. Albumin alkuperäinen painos ei sisältänyt kappaletta ”Sleeping Sun”, joka lisättiin albumin myöhempään painokseen. Kappale oli alun perin tehty auringonpimennyksen kunniaksi, mutta siitä tuli niin suosittu, että se lisättiin albumille. Albumista on myös olemassa harvinaisia painoksia joiden kansivihkoihin on ehditty painaa kappaleen ”Walking In The Air” sanat. Virhe korjattiin nopeasti, sillä tekijänoikeudellisista syistä sanoja ei olisi saanut julkaista.
”Sleeping Sun” ei ollut varsinainen single "Oceanborn"-albumilta, vaan vuoden 1999 auringonpimennyksen kunniaksi tehty julkaisu.


title: Oceanborn

text: Tuomas pyysi Nattvindens Gråtin ajoilta tuttua Tapio Wilskaa laulamaan uudella albumilla


title: Wishmaster

text:
Wishmaster on Nightwishin kolmas albumi. Sen julkaisi vuonna 2000 Spinefarm Records. Albumi kohosi suoraan Suomen virallisen albumilistan kärkisijalle kolmeksi viikoksi ja myi noina viikkoina kultalevyn verran. Tähän mennessä se on myynyt yksin Suomessa 77 000 kappaletta. "Wishmaster" on myös valittu kuukauden albumiksi saksalaisessa Rock Hard -lehdessä.
"Wishmaster" on musiikillisesti samanlainen kuin edeltäjänsä, mutta siellä on kenties vieläkin vahvempi fantasiateema. Se on Oceanbornin tavoin tyyliltään lähellä power metallia, mutta siltä löytyy myös hitaampia ja popahtavampia kappaleita kuten "Come Cover Me" sekä "Bare Grace Misery". Soundi-musiikkilehden Antti Mattilan mukaan "Wishmasterin" ansioita ovat "järkevyys ja ylöspäin pyrkivyys".


title: Wishmaster

text: Kaikki kappaleet kirjoittanut Tuomas Holopainen, ellei toisin mainita. Sovitukset Nightwish ja Tero Kinnunen. Kuorosovitukset Ville Laaksonen.


Miten saan ystäviä, menestystä, vaikutusvaltaa ("How to Win Friends and Influence People") on Dale Carnegien vuonna 1937 kirjoittama elämäntaito-opas, jota pidetään alan klassikkona. Carnegie itse oli tunnettu ihmissuhdetaitojen ja julkisen esiintymiskyvyn kouluttaja ja opettaja. Hän kokosi luennoillaan pitämänsä opetukset kyseiseen kirjaan. Kirjaa on myyty yli 15 miljoonaa kappaletta. Teos ilmestyi suomeksi Väinö Jaakkolan käännöksenä vuonna 1939. Risto Mäenpään tekemä uudistettu suomennos kirjasta ilmestyi vuonna 1983.


title: Miten saan ystäviä, menestystä, vaikutusvaltaa

text: Kirja sisältää hyvin käytännönläheisiä ohjeita muun muassa siitä, kuinka saat ihmiset pitämään sinusta, ajattelemaan samoin kanssasi ja kuinka muuttaa ihmisiä ärsyttämättä heitä.


text: Kirja sisältää pitkät kuvaukset erilaisista hyvistä periaatteista, joita sen mukaan kannattaa noudattaa. Ne tiivistetään lukujen lopussa seuraavasti:


title: Theodora (1000-luku)

text: Theodora eli vuosina 980-1056 ja hallitsi Bysantin valtakuntaa tammikuusta 1055 aina elokuuhun 1056 asti. hän oli Konstantinos VIII:n tytär.


title: Theodora (1000-luku)

text: Huhtikuussa 1042 kansanliike, joka aiheutti Mikael V:n syöksemisen vallasta, johti myös Theodoran nimittämiseen sijaishallitsijaksi sisarensa Zoen rinnalle. Hän ehti osallistua aktiivisesti politiikkaan, kunnes Zoen aviomies Konstantinos IX käytännössä kaappasi häneltä vallan.


title: Theodora (1000-luku)

text: Konstantinus IX:n kuoltua, tammikuun yhdentenätoista päivänä 1055, Theodora vaati aiempia keisarinnan oikeuksiaan takaisin siinä onnistuen. Huolimatta yli seitsemänkymmenen vuoden iästään, hän onnistui hillitsemään aateliston kapinointihalua ja kitkemään korruptiota hallinnosta. Hänen mainettaan aikakauden historioitsijoiden silmissä huononsi kuitenkin hänen julmuutensa vihollisia kohtaan yksityiselämässä ja sopimaton neuvojen ottaminen ei-aatelisilta. Theodoran kuoltua, elokuussa 1056, Mikael VI nousi valtaistuimelle.


title: Kättely

text: Kättely eli kätteleminen on useille kulttuureille ominainen tervehtimismuoto. Se on historiallisesti kehittynyt luottamuksen osoituksen merkkinä siitä, että ei kanna asetta. Tämä funktio on pitkälti sama kuin avokämmenellä tervehtiminen. Kättely suoritetaan myös erotessa. Sopimusten ja kaupantekotilaisuuksissa tehdyt päätökset sinetöidään kättelyllä merkiksi siitä, että molemmat osapuolet hyväksyvät päätökset ja ovat tyytyväisiä niihin. Sama koskee usein esimerkiksi vedonlyöntiä.


title: Kättely

text: Useimmissa kulttuureissa kättelyyn käytetään oikeata kättä. Partiolaiset kättelevät poikkeuksellisesti vasemmalla kädellä ja miekkailijat aseettomalla kädellä (oikeakätiset vasemmalla ja vasenkätiset oikealla). Joillakin ryhmillä on erityisiä tervehtimisen kättelytapoja, joista tervehtijä tunnistaa heimolaisensa kätellessä.


title: Kättely

text: Kansankielessä puhutaan ”käsipäivään” antamisesta tarkoittaen, että tervehditään kättelemällä.


title: Kättely

text: Terveysalan ihmiset neuvovat välttämään kättelemistä flunssa-aikoina, koska virukset ja bakteerit leviävät käsien kautta nopeasti.


title: Kättely

text: Kättely on historiallisesti lähinnä eurooppalainen tapa. Jo antiikin Kreikan Peloponnesoksella käteltiin tervehdittäessä, ja roomalaiset omaksuivat tavan kreikkalaisilta uskollisuuden ja luotettavuuden osoitukseksi. Keskiajalla kättelystä tuli Euroopassa sopimuksen vahvistusele ja ystävyyden osoituksen muoto. Kättely tervehdysmuotona oli erityisen suosittua Englannissa, mistä sen suosio levisi manner-Eurooppaan 1800-luvulla yhteiskunnallisen tasa-arvoistumisen myötä. Alimmat sosiaaliluokat omaksuivat kättelyn 1900-luvulla.


title: Kättely

text: Käden asennolla voidaan viestiä arvojärjestystä. Tasa-arvoisuutta viestittävien kättelijöiden kädet ovat samassa tasossa ja osapuolet pyrkivät puristamaan yhtä lujaa. Hallitseva osapuoli pyrkii pitämään kättään vastapuolen käden yläpuolella, kämmen hiukan alaspäin. Tästä on tullut kieleen nimitys "yliote", jolla viitataan voitolla olemiseen. Jos toinen osapuoli ei halua tulla alistetuksi, voi hallitseva kättely-yritys tuntua hänestä loukkaavalta. Alistuva osapuoli pitää kättään alaotteessa kämmen ylöspäin, eikä purista kovin lujaa. Myös herkkiä käsiään suojelevat ihmiset, kuten muusikot tai kirurgit, saattavat käyttää alaotetta kätellessään.


title: Kättely

text: Miehet, johtajat ja ulospäinsuuntautuneet ihmiset käyttävät yliotetta useammin kuin naiset, alemmassa asemassa olevat ja introvertit ihmiset. Aasialaisissa kulttuureissa suositaan usein heikkoa kädenpuristusta.


title: Kättely

text: Korostetun hallitsevan, kämmen kokonaan alaspäin olevan kädenojennuksen voi riisua aseista asettamalla toisen kätensä vastapuolen käden päälle, tai jopa tarttumalla häntä ranteesta.


title: Kättely

text: Kättelevien ihmisten kuvassa näyttää usein siltä kuin kuvassa vasemmalla oleva olisi dominoiva, sillä hänen kätensä peittää oikealla seisovan osapuolen käden. Tämän vuoksi poliittiset johtajat usein pyrkivät kätellessään seisomaan kuvan vasemmalla puolella.


title: Kättely

text: Toisen osapuolen käteen kahdella kädellä tarttuminen (”käsihalaus”) osoittaa kiinnostusta ja ystävällisyyttä, mutta joskus se voi tuntua vastaanottajasta liian läheiseltä. Toisella kädellä voi tarttua vastapuolta myös ylempää käsivarresta: mitä ylempää, sitä läheisempi kontakti.


title: Tetumin kieli

text: Tetumin kieli on Itä-Timorin tärkein alkuperäiskieli ja portugalin ohella toinen virallinen kieli. Sitä puhutaan Itä-Timorin ohella myös Timorin saaren Indonesialle kuuluvalla puolella. Vuonna 2011 tetumia äidinkielenään puhui 400 000 indonesialaista ja 63 500 itätimorilaista. Lisäksi tetumia puhuu toisena kielenä 50 000 ihmistä.


title: Tetumin kieli

text: Aidon alkuasukastetumin ohella Itä-Timorissa puhutaan tetum prasaa, joka on kreolisoitunutta tetumia. Sen kielioppi on yksinkertaisempi kuin varsinaisen tetumin, ja se sisältää runsaasti lainasanoja indonesian kielestä, portugalista ja paikallisista alkuasukaskielistä (ennen muuta vuoristoalueilla puhutusta tetumin sukukielestä mambaista, joka on Itä-Timorin toiseksi puhutuin paikalliskieli heti varsinaisen tetumin jälkeen). Koska tetum prasa on nopeasti leviämässä varsinaista tetumia osaamattomien itätimorilaisten yhteiseksi kommunikaatiokieleksi, on mahdollista, että se syrjäyttää alkuperäisen tetumin käytännön tasolla.


title: Little Joe II

text: Little Joe II oli Apollo-avaruusohjelmassa käytetty kantoraketti, jolla testattiin Apollon pelastautumisjärjestelmää ja komentomoduulin laskeutumisjärjestelmää. Little Joe II:ta käytettiin kaikkiaan viidessä testissä elokuun 1963 ja tammikuun 1966 välisenä aikana.


title: Luettelo Don Rosan Disney-sarjakuvista

text: Tämä on luettelo Don Rosan Disney-sarjakuvista.


title: Theodora

text: Theodora on ollut seuraavien henkilöiden nimi:


title: Belfast

text: Belfast (iiriksi "Béal Feirste") on Pohjois-Irlannin pääkaupunki. Sen läpi virtaa Laganjoki. Belfastissa on noin 333 000 asukasta.


title: Belfast

text: Belfast sijatsee Pohjois-Irlannin itärannikolla Laganjoen suulla. Joki muodostaa luonnonsataman ja ihanteellisen paikan kaupungin telakoille. Kaupunkia suojaa kukkuloiden jono pohjois- ja luoteispuolelta.


title: Belfast

text: Pohjois-Irlannin levottomuuksien aikana kaupunkiin rakennettiin muureja ja aitoja. Niiden purkaminen aloitettiin vuonna 2016.


title: Belfast

text: Veden laatu jokisuussa on parantunut niin paljon, että siellä tavataan taas säännöllisesti kirjohylkeitä ja riskilöitä.


title: Belfast

text:
Belfastissa vallitsee merellinen ilmasto. Vuoden lämpimimmänkin kuukauden, heinäkuun, keskimääräinen ylin lämpötila on alle 20 astetta. Joulukuusta helmikuuhun keskimääräinen alin on +2 astetta. Sadetta saadaan 11-15 päivänä joka kuukausi, eli keskimäärin joka toinen tai joka kolmas päivä. Talvella sataa vähän enemmän kuin kesällä.
Kaupungin englanninkielinen nimi "Belfast" tulee sen alkuperäisestä iirinkielisestä nimestä "Béal Feirsde", jonka kirjoitusasuksi vakiintui myöhemmin "Béal Feirste". Sana "béal" tarkoittaa suuta, kun taas "feirsde"/"feirste" on särkkää tai vuorovesikahlaamoa tarkoittavan sanan "fearsaid" genetiivimuoto. Nimeä "Béal Feirsde" kantaa myös eräs Mayon kreivikunnassa sijaitseva kylä, joka on kuitenkin englanninnettu "Belfarsad". Ulsterinskotissa kaupungista on käytetty nimiä "Bilfawst", "Bilfaust", "Baelfawst"


title: Belfast

text: Varhaisimmat arkeologiset todisteet ihmistoiminnasta Belfastin alueella on neoliittiselta kaudelta. Kaupungin esihistoriallisiin jäänteisiin kuuluu muun muassa rautakautinen Giant’s Ringin linnoitus. Normannivalloittaja John de Courcyn vuonna 1171 rakennuttama linna säilyi 1600-luvun alkuun saakka.


title: Belfast

text: Belfastin nykyhistorian katsotaan alkaneen 1611, kun Arthur Chichester rakensi kaupunkiin uuden linnan. Hän vaikutti selvästi Belfastin laajenemiseen, ja kaupunginoikeudet se sai vuonna 1613. Ulsterin uudisasutus toi 1600-luvun alussa sinne asukkaita Skotlannista ja Englannista. Heitä seurasivat 1600-luvun lopulla Ranskasta paenneet hugenotit. Belfastin väkiluku oli kasvanut vuoteen 1685 mennessä noin 2 000:nteen.


title: Belfast

text: Belfastin merkitys koko Ulsterille muuttui 1700-luvulla, ja se ohitti Lisburnin hallintokaupunkina ja Carrickfergusin satamakaupunkina. Siitä tuli myös Ulsterin pellavateollisuuden keskus. Ranskalaiset hugenotit olivat erityisesti luomassa kaupungin pellavateollisuutta. Vaikka puuvillateollisuus ei saanut kaupungissa jalansijaa, siihen laitetut panostukset hyödyttivät pellavateollisuutta, minkä seurauksena Belfastista kasvoi koko maailman suurimpia pellavakeskuksia. Kaupunkiin kehittyi myös laivanrakennusteollisuutta, kun William Ritchie oli perustanut sinne telakan 1791 ja kuivatelakan 1796. Teollisesta vallankumouksesta lähtien Belfastin merkittävin laivateollisyritys on ollut Harland and Wolff, joka rakensi muun muassa matkustajalaiva "Titanicin", ja tämän sisaralukset.


title: Belfast

text: Teollistumisen kehityksen myötä Belfastiin rakennettiin paljon tiilitaloja tehtaiden ja telakoiden työntekijöitä varten. Kaupungin väkiluku kasvoi vuodesta 1800 ensimmäisen maailmansodan alkuun 20 000:sta noin 400 000:nteen, ja se haastoi Dublinin Irlannin suurimpana kaupunkina.


title: Belfast

text: Irlanti jaettiin 1920, minkä jälkeen Belfastista tuli Pohjois-Irlannin pääkaupunki. Kaupungin teollisuuden kehitys alkoi taittua, vaikkakin se joutui rappiolle varsinaisesti vasta toisen maailmansodan jälkeen. Belfast vaurioitui pahoin vuoden 1941 ilmapommituksissa. Perinteiset teollisuudenalat on 1970-luvun alun jälkeen ollut murroksessa, kun pellava- ja laivanrakennusteollisuus ovat murentuneet. Näiden tilalle on tullut palveluammatteja, ruokateollisuutta ja koneidenvalmistusta.


title: Belfast

text: Ulsterissa käynnistyi 1968 katolisten kansalaisoikeusliikehdintä. Belfastissa tapahtui vuoden 1969 jälkeen Pohjois-Irlannin levottomuuksien aikana runsaasti väkivallantekoja, pommi-iskuja, murhia ja turvallisuusjoukkojen aiheuttamia väkivaltaisuuksia. Belfastissa vuonna 1998 tehty pitkänperjantain sopimus oli päättämässä levottomuuksia. Sen jälkeen Belfastiin on investoitu huomattavasti rahaa ja kaupungin keskustaa on kehitetty uudestaan.


title: Belfast

text: Belfastissa oli vuoden 2011 väestönlaskennan perusteella 281 000 asukasta. Väestö oli kasvanut kymmenessä vuodessa 1,3 prosenttia. Vuonna 2015 tapahtuneen paikallishallinnon uudistamisen jälkeen Belfastiin liitettiin joitakin alueita naapurikaupungeista. Belfast sai liitoksen seurauksena noin 53 000 asukasta. Kaupunginvaltuuston mukaan kaupungissa oli vuonna 2015 liitoksen jälkeen noin 333 000 asukasta.


title: Belfast

text: Belfastin asukkaista vuoden 2011 väestönlaskennassa 49 prosenttia oli katolisia ja 42,3 protestantteja. Katolisten määrä oli 136 000 asukasta ja protestanttien 119 000 asukasta. Kymmenessä vuodessa katolisten määrä oli kasvanut 4,3 prosenttia ja protestanttien laskenut lähes 12 prosenttia.


title: Belfast

text: Vuoden 2011 väestönlaskennan mukaan noin 35 prosenttia belfastilaisista kokivat olevansa brittiläisiä, 31 prosenttia irlantilaisia ja 19 prosenttia pohjoisirlantilaisia. Belfastin asukkaista 3,6 prosenttia kuului johonkin etniseen vähemmistöryhmään.


title: Belfast

text: Belfastilainen jääkiekkojoukkue Belfast Giants on voittanut Britannian liigan Elite Ice Hockey Leaguen useita kertoja. Yli 20 seuraa pelaa Gaelilainen jalkapalloa ja Hurlingia.


title: Belfast

text: Belfastin maratoni juostaan vappupäivänä.


title: Belfast

text: George Best oli kotoisin Belfastista.


title: Cobh

text: Cobh on kaupunki Irlannissa. Se sijaitsee Great Islandin etelärannalla Corkin luonnonsatamassa, joka on yksi maailman suurimmista luonnonsatamista.


title: Cobh

text:
Kaupungin korkeimmalla kohdalla sijaitsee St. Colmanin katedraali, joka on Cloynen hiippakunnan pääkirkko.
Ensimmäisen maailmansodan aikana silloinen Queenstown oli brittien ja yhdysvaltalaisten laivastotukikohta. Ensimmäinen yhdysvaltalainen divisioona saapui kaupunkiin toukokuussa 1917. Kun yhdysvaltalainen kuljetussaattue saapui satamaan 1917 meriteitse, heitä oli vastassa suuri joukko merimiehiä ja kyläläisiä kiitollisina siitä, että he auttoivat brittejä pysäyttämään saksalaisten sukellusveneet, jotka uhkasivat ajaa Britannian sodasta. Kärsimätön brittiläinen kommodori tapasi Yhdysvaltain lippulaivan kapteenin, kun tämä hyppäsi laiturille ja kysyi, kuinka nopeasti säänrunnomat yhdysvaltalaiset laivat saataisiin käyttöön. "Me olemme valmiita nyt, sir!", hän vastasi. Vuoden 1922 Ison-Britannian ja Irlannin sopimuksen ehtojen mukaan satama jäi Isolle-Britannialle suvereeniksi tukikohdaksi. Muiden saman kohtalon kärsineiden satamien joukossa se palautui Irlannin vapaavaltion lipun alle vasta 1938.


title: Cobh

text: Cobh on yksi Irlannin suurimmista transatlanttisista satamista: kuudesta miljoonasta vuosien 1848 ja 1950 välillä Pohjois-Amerikkaan lähteneestä irlantilaisesta 2,5 miljoonaa kulki Cobhin läpi. Queenstown eli nykyinen Cobh oli viimeinen kaupunki, jossa RMS Titanic pysähtyi neitsytmatkallaan. Queenstownista 113 ihmistä nousi Titaniciin ja seitsemän nousi maihin 11. huhtikuuta 1912. Suuri osa Queenstownista nousseista siirtolaisista hukkui. Alkuperäinen laituri, jota matkustajat käyttivät noustakseen lauttoihin eli jolla pääsi Titaniciin, on ankkuroitu Cobhin sataman ulkopuolelle.


title: Cobh

text: Myös monet muut tunnetut laivat ovat rantautuneet Cobhissa:


title: Cobh

text: Vapaa-ajan ja kaupallisten aktiviteettien määrä Cobhissa on kasvanut viimeisten vuosien aikana uudella supermarketilla ja ostoskeskuksella. Myös Cobhin vapaa-ajankeskusta ja nuorisokeskusta on paranneltu.


title: Cobh

text: Vuonna 2011 Cobhissa oli noin 6500 asukasta.


title: Cobh

text: Entistä viljelysmaata on laajakantoisesti kehitetty viime vuosina rakentamalla asuinalueita Rushbrookiin ja Carrignafoyhin. Cobhista on hiljalleen tulossa satelliittikaupunki Corkin kaupungin edustalle.


title: Cobh

text: Kaupunki on eteläinen pääteasema Dublin-Cork-linjalla. Säännöllinen lippupalvelu toimii Corkin ja Cobhin välillä mm. Fotan rautatieasemalla, Carrigaloen rautatieasemalla ja Rushbrooken rautatieasemalla. Linja päättyy Cobhin rautatieasemalle. Lähin lentoasema on Corkin kansainvälinen lentokenttä.


title: Cobh

text: Cobhin menestyin jalkapalloseura on Cobh Ramblers, jossa yksi Irlannin menestyneimmistä jalkapalloilijoista, Roy Keane, tuli tunnetuksi ja josta tämä pääsi pelaamaan Englantiin Nottingham Forestiin. Cobh on myös Irlannin menestyneimmän yleisurheilijan, Sonia O’Sullivanin, kotikaupunki.


title: Vieroitusoire

text: Vieroitusoireet eli abstinenssioireet ovat jonkin riippuvuutta aiheuttavan aineen säännöllisen käytön lopettamisesta koituvia fyysisiä tai psyykkisiä oireita. Vieroitusoireet johtuvat siitä, että vieroittautujan elimistö ja etenkin aivot ovat sopeutuneet toimimaan ympäristössä, jossa on esimerkiksi nikotiinia, alkoholia, heroiinia, kofeiinia, lääkevalmisteen sisältämää kemiallista yhdistettä tai muuta riippuvuutta aiheuttavaa ainetta.


title: Vieroitusoire

text: Säännöllistä pitkäaikaiskäyttöä seuraavat vieroitusoireet kestävät tämän vuoksi yleensä pitkään sen jälkeen, kun riippuvuutta aiheuttanut aine on jo poistunut elimistöstä. Vieroitusoireita ilmenee tavallisesti vasta silloin, kun riippuvuutta aiheuttavan aineen käyttö on ollut pitkäaikaista ja säännöllistä.


title: Vieroitusoire

text: Jos vieroitusoireita ilmenee vastasyntyneillä äidin raskaudenaikaisen lääkityksen vuoksi, niistä saatetaan käyttää termiä lääkeoire.


title: Vieroitusoire

text: Säännöllisen kahvinjuonnin lopettaminen saattaa aiheuttaa päänsärkyä, ärtyisyyttä, väsymystä, mielialan vaihteluja ja keskittymiskyvyn puutetta. Vieroitusoireet lakkaavat yleensä noin viikon kuluttua. Kofeiinin vieroitusoireet ovat kuitenkin melko tuntematon aihe, sillä kahvinjuonnin terveysriskit ovat hyvin pieniä minkä vuoksi ihmiset eivät koe kahvista luopumista tarpeellisena.


title: Vieroitusoire

text: Tupakoinnin lopettaminen aiheuttaa yli 80 prosentille tupakoitsijoista sekä fyysisiä että psyykkisiä vieroitusoireita, joita ei voida täysin erottaa toistaan; tosiasialliset fyysiset vieroitusoireet ovat verrattain vähäisiä, mutta koska psyykkinen riippuvuus on lähes kaikilla tupakoijilla voimakas, psykosomaattiset oireet ovat usein voimakkaita. Vieroitusoireet kestävät vielä kauan sen jälkeen kun nikotiini on poistunut elimistöstä. Ensimmäiset vieroitusoireet alkavat 2–12 tunnin kuluessa tupakoinnin lopettamisesta. Vieroitusoireiden vaikein vaihe on 1–3 vuorokautta lopettamisesta ja oireiden keskimääräinen kesto on 3–4 viikkoa.


title: Vieroitusoire

text: Tupakoinnin lopettamisen aiheuttamien vieroitusoireiden kestossa on suurta yksilöllistä vaihtelua. Tupakointivuodet tai poltettujen savukkeiden määrä eivät välttämättä kerro, miten pahana vieroitusoireet tulevat. Sukupuoli altistaa vieroitusoireille siten, että miehet saavat vieroitusoireita hieman useammin kuin naiset.


title: Vieroitusoire

text: Tupakoinnin lopettamisen yleisimmät vieroitusoireet muistuttavat opioidien vieroitusoireita. Yleisimmin esiintyy seuraavia oireita: ärtyvyyden lisääntyminen, ahdistuneisuus, keskittymisvaikeudet, levottomuus, alakuloisuus, kärsimättömyys, univaikeudet, päänsärky ja huimaus. Tupakoinnin lopettamiseen liittyviä fysiologisia muutoksia ovat: vähentynyt kortisolin, adrenaliinin ja kilpirauhashormonin eritys, pienentynyt sydämen syke, ortostaasi, vapina ja lisääntynyt nälkä ja makeanhimo. Lisäksi esiintyy muutoksia lepoaineenvaihdunnassa, EEG-aaltojen hidastumista ja lihomista sekä hidastunutta suoritusnopeutta tarkkuutta vaativissa tehtävissä.


title: Vieroitusoire

text: Fyysinen riippuvuus ylläpitää tupakointia, sillä vieroitusoireet alkavat yleensä kahden tunnin kuluttua viimeksi poltetusta savukkeesta. Tupakoitsija tupakoi yleensä estääkseen vieroitusoireita.


title: Vieroitusoire

text: Tyypillinen alkoholin vieroitusoireista johtuva sekavuustila tunnetaan nimellä juoppohulluus eli delirium tremens. Myös mielialan lasku, väsymys ja keskittymisvaikeudet ovat yleisiä alkoholin suurkulutuksen jälkeisiä oireita. Muita alkoholin vieroitusoireita ovat vapina, hikoilu, pahoinvointi, röyhtäily tai oksentelu, sydämentykytys, korkea verenpaine, psykomotorinen kiihtymys, päänsärky, unettomuus, huonovointisuus tai heikkous, ohimenevät näkö-, tunto- kuulo- tai muut aistiharhat ja epilepsiakohtauksen tyyppiset kouristukset.


title: Vieroitusoire

text: Alkoholin käytön lopettamiseen saattaa liittyä myös pitkittyneitä vieroitusoireita, mikä tarkoittaa sitä, että kaikki elimistön toiminnot eivät palaudu ennalleen alkoholin käytön loputtua. Esimerkiksi noin puolella juomisen lopettaneista alkoholisteista esiintyy unettomuutta jopa useita kuukausia alkoholin käytön lopetuksen jälkeen.


title: Vieroitusoire

text: Monien lääkeaineiden kuten esimerkiksi uni- ja rauhoittavien lääkkeiden, kroonisiin kiputiloihin käytettyjen bentsodiatsepiineja tai opioideja (kodeiini, tramadoli, morfiini) sisältävien lääkkeiden sekä masennuslääkkeiden säännöllisen käytön lopettaminen saattaa aiheuttaa voimakkaita ja pitkäkestoisia vieroitusoireita, jotka ovat usein samantyyppisiä kuin edellä kuvaillut tupakan ja päihteiden aiheuttamat vieroitusoireet. Myös muiden lääkeaineiden lopettamiseen saattaa liittyä voimakkaita vieroitusoireita. Esimerkiksi tupakoinnin lopettamisessa käytetyn varenikliinin lopettaminen voi aiheuttaa täysin terveelle ihmiselle kemiallisen psykoosin, johon liittyy aistiharhoja. Myös hormonihoitojen, kuten glukokortikoidihoidon lopettaminen voi aiheuttaa vieroitusoireita ja hoito on keskeytettävä asteittain.


title: Vieroitusoire

text: Myös rebound-ilmiö luetaan vieroitusoireistoon. Rebound-ilmiö tarkoittaa sitä, että oire, jonka hoitoon lääke määrättiin (esimerkiksi unettomuus tai paniikkihäiriö) palaa takaisin alkuperäistä huomattavasti voimakkaampana.


title: Vieroitusoire

text: Lääkeaineiden vieroitusoireet aiheuttavat pahimmillaan työkyvyttömyyttä. Monesti käy kuitenkin niin, ettei vieroitusoireista kärsivälle määrätä sairauslomaa, koska lääkärit eivät ole tietoisia siitä, että lääkeaineiden vieroitusoireyhtymä (F13.3) on merkitty ICD-10 tautiluokitukseen.


title: Vieroitusoire

text: Lääkeaineiden päivittäinen käyttö saattaa aiheuttaa myös käytönaikaisia vieroitusoireita. Käytönaikaiset vieroitusoireet esiintyvät silloin, kun lääkeaineen pitoisuus elimistössä laskee tietyn kynnysarvon alle. Käytönaikainen vieroitusoire hellittää aina lääkkeen nauttimisen jälkeen, koska aineen pitoisuus elimistössä alkaa jälleen nousta.


title: Vieroitusoire

text: Kaikki vieroitusoireet eivät ala välittömästi lääkkeen lopettamisen tai lääkeannoksen pienentämisen jälkeen, vaan jotkut oireet saattavat ilmaantua toisinaan vasta monen kuukauden, joskus jopa puolen vuoden viiveellä. Tämän vuoksi oireita ei aina osata yhdistää lääkityksen lopettamiseen.


title: Vieroitusoire

text: Vieroitusoireita aiheuttavien lääkeaineiden käytön lopettamisen pitäisi tapahtua asteittain. Jos näin ei menetellä, on potilaalla lisääntynyt riski saada ns. pitkittyneitä vieroitusoireita, jotka voivat kestää pahimmillaan jopa useita vuosia.


title: Vieroitusoire

text: Jos riippuvuutta aiheuttavaa lääkeainetta käytetään raskauden aikana, on vaarana, että vastasyntyneellä ilmenee voimakkaita vieroitusoireita. Lääkeaineiden lopettamiseen liittyviä vieroitusoireita ei kartoiteta systemaattisesti uusia lääkevalmisteita tutkittaessa. Tämän vuoksi pakkausselosteet ovat näiltä osin usein hyvinkin puutteellisia. Myöskään lääkäreiden koulutukseen ei välttämättä sisälly opetusta esimerkiksi bentsodiatsepiineihin kuuluvien lääkeaineiden vieroitusoireista, vaikka niistä on ehtinyt kertyä jo runsaasti lääketieteellistä tietoa.


title: Perustuslaillisdemokraattinen puolue

text: Perustuslaillisdemokraattinen puolue (), lyh. KD, josta venäjäksi lausutuista kirjaimista [ka: de:] johdettu perustuslaillisdemokraatin rinnakkaisnimitys "kadetti", myös Kansan vapauden puolue () perustettiin Venäjällä 1905 kuuluisan historioitsijan Pavel Miljukovin johdolla hänen vapauduttuaan vankilasta.


title: Perustuslaillisdemokraattinen puolue

text: Puolueelle tuli nimensä vuoksi oman kansan talonpoikien parissa vielä oudompi maine kuin kadetit, kun lyhenne ""konokradi"" tarkoittaa hevosvarkaita.


title: Perustuslaillisdemokraattinen puolue

text: Puolueen jäsenet olivat etupäässä yläluokan jäseniä, jotka kannattivat poliittisia uudistuksia. Ideologia oli sekoitus läntistä liberalismia ja nationalismia. Perustuslaillisdemokraattien joukossa oli paljon älymystöä. Puolueorganisaatio oli löyhä ja keskinäiset ristiriidat suuria.


title: Perustuslaillisdemokraattinen puolue

text: Ollessaan maanpaossa 1903–1904 suomalainen valtiomies, oikeus- ja valtiotieteiden professori Leo Mechelin kirjoitti perustuslaillisdemokraateille luonnoksen liberaaliksi Venäjän perustuslaiksi siltä varalta, että nämä pääsisivät valtaan ja voisivat toteuttaa sen.


title: Perustuslaillisdemokraattinen puolue

text: Kadetit tukivat Venäjän liittymistä ensimmäiseen maailmansotaan keskusvaltoja vastaan. Vuonna 1915 mielipide alkoi muuttua ja Nikolai II:n kyvykkyyttä ylipäällikkönä arvosteltiin. Duumassa kadetit puolustivat Suomen perustuslaillisia oikeuksia sortovaltaa vastaan.


title: Perustuslaillisdemokraattinen puolue

text: Maaliskuussa 1917 tapahtuneen helmikuun vallankumouksen jälkeen perustuslaillisdemokraatit saivat viisi ministerin paikkaa Venäjän väliaikaisessa hallituksessa. Pääministerinä toimi ruhtinas Georgi Lvov ja ulkoministerinä puolueen puheenjohtaja Pavel Miljukov. Hallitus ei kuitenkaan ollut valmis tekemään rauhaa eikä hyväksynyt Suomen vaatimuksia autonomian vahvistamiseksi vaan hajotti Suomen eduskunnan. Miljukov erotettiin toukokuussa, Lvov erosi heinäkuussa ja Aleksandr Kerenskistä tuli pääministeri.


title: Perustuslaillisdemokraattinen puolue

text: Lokakuun vallankumouksen jälkeen kadettipuolue lakkautettiin bolševikkihallituksen määräyksellä 11. joulukuuta 1917. Bolševikkien keskuskomiteassa ainoa päätöstä vastustanut oli Josif Stalin. Syytä hänen kantaansa ei tiedetä.


title: Kadetti (täsmennyssivu)

text: Kadetti merkitsee:


title: Nganasanin kieli

text: Nganasanin kieli (aikaisempi nimitys "tavgi") on Venäjällä Krasnojarskin aluepiirin Taimyrin piirissä asuvien nganasanien puhuma uralilaisen kieliperheen samojedilaiseen haaraan kuuluva kieli.


title: Nganasanin kieli

text: Nganasani kuuluu pohjoissamojedilaisiin kieliin. Sen lähimmät sukukielet ovat nenetsi ja enetsi. Kieli jakautuu läntiseen Avamin ja itäiseen Vadejevin eli Hatangan murteeseen. Niiden välillä on säännöllisiä äännevastaavuuksia, jotka eivät vaikeuta keskinäistä ymmärtämistä.


title: Nganasanin kieli

text: Nykyään suurin osa nganasaneista asuu Dudinkan kunnan Volotšankan ja Ust-Avamin kylissä (länsimurre). Noin neljännes kansasta elää Hatangan kunnan Novajan kylässä (itämurre) ja pieni ryhmä Karaulin kunnan Vorontsovossa. Huomattava osa nganasaneista on muuttanut Dudinkaan ja Venäjän muihin kaupunkeihin.


title: Nganasanin kieli

text: Vuonna 1989 Venäjällä laskettiin olevan 1 300 nganasania, joista 1 100 puhui nganasanin kieltä. Vuoden 2002 väestönlaskennassa rekisteröitiin 834 nganasania ja 505 nganasanin puhujaa. Lähes kaikki nganasanit puhuvat äidin- tai toisena kielenään venäjää ja eräät vanhuksista osaavat myös enetsiä. Osa enetseistä puhuu vastaavasti nganasania. Vuoden 2010 väestönlaskennan mukaan Venäjällä on 125 nganasanin puhujaa.


title: Nganasanin kieli

text: Vuonna 1989 otettiin käyttöön lisämerkein täydennetty kyrillinen nganasanin kirjaimisto, johon vuonna 1997 tehtiin pieniä muutoksia. Kielellä on ilmestynyt keskusteluopas (1992), aapinen (2001) ja sanakirja (2001). Nganasania opetetaan aineena Volotšankan ja Ust-Avamin kouluissa. Opettajia koulutetaan Herzenin pedagogisessa yliopistossa Pietarissa. Piirin sanomalehti "Taimyr" julkaisee toisinaan nganasaninkielisiä artikkeleita. Kieltä käytetään myös radiossa sekä kansanperinneryhmien esiintymisissä.


title: Nganasanin kieli

text: Nganasani on erittäin uhanalainen kieli. Aikaisemmin nganasanit harjoittivat poronhoitoa, metsästystä ja kalastusta, elivät eristyneissä väliaikaisissa asutuksissa ja puhuivat etupäässä äidinkieltään. Nykyään he ovat joutuneet luopumaan perinteisistä elinkeinoista ja muuttamaan monikansallisiin taajamiin, joissa kieli ei enää välity lapsille. Erityisen nopeasti kielensä ovat menettäneet Vadejevin nganasanit, jotka ovat sulautumassa dolgaaneihin.


title: Nganasanin kieli

text: Nganasanin kieli on Ketin selkuppimurteen lisäksi ainutlaatuinen uralilaisten kielten joukossa, koska sillä on hyvin kehittynyt astevaihtelu, joka koskee yksittäisiä klusiileja, sibilantteja sekä klusiili-nasaali-yhtymiä. Myös äänne h on astevaihtelussa äänteen b kanssa, koska se on kehittynyt alun perin heikentyneestä p-äänteestä. Esimerkeissä on käytetty kielen genetiivitaivutusta.


title: Fourier’n muunnos

text: Fourier'n muunnos on matematiikassa käytetty jatkuva integraalimuunnos. Muunnosta käytetään erityisesti analyysissä differentiaaliyhtälöiden ratkaisemisessa ja signaalinkäsittelyssä erilaisiin taajuusanalyysiä vaativiin sovelluksiin. Muunnos perustuu teoreemaan, jonka mukaan mikä tahansa jatkuva riittävän säännöllinen funktio voidaan esittää sinimuotoisten funktioiden integraalina. Fourier'n muunnoksella voidaan laskea näiden sinimuotoisten komponenttien amplitudi ja vaihe.


title: Fourier’n muunnos

text: Funktion formula_1 Fourier'n muunnos formula_2 määritellään


title: Fourier’n muunnos

text: missä formula_4 on kulmataajuus. Muoto formula_5 liittyy trigonometrisiin funktioihin siten, että kompleksieksponentin määritelmä on formula_6.


title: Fourier’n muunnos

text: Fourier'n muunnokselle on olemassa käänteismuunnos, joka määritelmän mukaiselle funktiolle on


title: Fourier’n muunnos

text: Funktion formula_1 Fourier'n muunnoksesta voidaan käyttää myös vaihtoehtoista merkintätapaa formula_9. Tätä merkintää käytetään esimerkiksi differentiaalianalyysissä, jolloin halutaan selventää Fourier'n muunnoksen käyttäminen jonkin muun integraalimuunnoksen sijasta. Kirjallisuudessa esiintyy usein myös eri tavoin normalisoituja variaatioita muunnoksesta. Fourier-muunnettu funktio voidaan ajatella alkuperäisen funktion esityksenä taajuustasossa. Fourier-muunnetun funktion taajuuskomponenttia formula_4 vastaava amplitudi on


title: Fourier’n muunnos

text: ja vaihe


title: Fourier’n muunnos

text: Amplitudispektri antaa vaihespektriä enemmän tietoa- nähdään kaikki taajuuskomponentit ja niitä vastaavat määrät.


title: Fourier’n muunnos

text: Olkoon formula_1, formula_14 ja formula_15 integroituvia funktioita ja näitä vastaavat Fourier'n muunnokset formula_16, formula_17 ja formula_18. Fourier'n muunnoksella on seuraavat ominaisuudet .Diskreetti Fourier'n muunnos eli DFT on Fourier'n muutoksen diskreettiaikainen yleistys. Siinä signaali ajatellaan jaksolliseksi, jolloin se voidaan esittää äärellisenä Fourier'n sarjana ja integraali korvautuu summalausekkeella:


title: Fourier’n muunnos

text: missä formula_37 on formula_38:n pituinen reaali- tai kompleksiarvoinen sarja.


title: Fourier’n muunnos

text: Vastaava käänteismuunnos on


title: Fourier’n muunnos

text: FFT (Fast Fourier Transform) eli nopea Fourier'n muunnos tarkoittaa tehokasta algoritmia diskreetin Fourier'n muunnoksen ja sen käänteismuunnoksen laskemiseksi. Yleisin FFT on Cooleyn–Tukeyn algoritmi, jonka tunsi jo C.F Gauss vuonna 1805 ja käytti sitä Pallas ja Juno -asteroidien ratojen laskentaan. Työ ei ollut kovin tunnettu. Erilaisia rajoitettuja versioita kehitettiin 1800-luvulla ja 1900-luvun alkupuolella. Nykyisen maineensa FFT saavutti vuonna 1965, jolloin Cooley IBM:stä ja Tukey Princetonista osoittivat työssään algoritmin soveltuvuuden tietokoneohjelmointiin.


title: Fourier’n muunnos

text: Jos diskreetti Fourier'n muunnos laskettaisiin suoraan määritelmästä, tarvittavien laskentaoperaatioiden määrä olisi verrannollinen näytepisteiden määrän neliöön eli formula_40. Sen sijaan FFT algoritmien laskennallinen kompleksisuus on luokkaa formula_41. FFT:n nopeusero verrattuna suoraan diskreetin muunnoksen määritelmästä laskemiseen muuttuu hyvin merkittäväksi, kun näytepisteiden määrä on suuri. Käytännön sovelluksissa Fourier'n muunnos lasketaan lähes aina numeerisesti FFT:n avulla.


title: Fourier’n muunnos

text: FFT:tä käytetään hyväksi tekniikan ja fysiikan sovelluksissa, jotka perustuvat ilmiöiden jaksollisuuden tai spektrin mittaamiseen. Tärkeitä FFT:n sovelluksia ovat esimerkiksi spektrianalyysi ja OFDM tietoliikennetekniikassa sekä kuvan rekonstruktio magneettikuvauksessa.


title: Fourier’n muunnos

text: MP3-äänenpakkausmenetelmässä äänen spektri, eli äänisignaalin taajuustasoesitys, lasketaan käyttäen FFT:tä (muunnettu DCT) ja spektri pakataan (häviöllisesti) jättämällä pois spektrikomponentit, joiden energia on pieni. Spektriksi hajottamisesta on se etu, että eri taajuisille äänille voidaan käyttää eri tarkkuutta. Ihmisen kuulo erottaa tietyt taajuudet tarkemmin, jolloin ne voidaan pakata vähemmällä häviöllä. Purku tapahtuu käänteismuuntamalla eli syntetisoimalla spektri takaisin aikatasoon.


title: Fourier’n muunnos

text: Terästeollisuudessa voidaan, tutkimalla valssatun nauhan paksuusprofiilia FFT:llä, löytää epäkeskeisesti hiotut valssit tai kuluneet laakerit. Laakereiden kunnon seurantajärjestemät perustuvat usein FFT:hen.


title: Fourier’n muunnos

text: Fourier'n muunnoksen ominaisuutta modulaatio aikatasossa käytetään siirtämään signaalia taajuustasossa. Radiotekniikassa lähetettävä tai vastaanotettu signaali siiretään halutulle taajuusalueelle moduloimalla signaalia sekoitusasteessa paikallisoskillaattorin signaalilla. Myös moduloimalla esimerkiksi yksittäistä sinimuotoista signaalia aikatasossa, sen värähtelytaajuutta voidaan kasvattaa tai pienentää. Tätä ominaisuutta käytetään hyväksi äänenkäsittelyssä yksittäisen äänen sävelkorkeuden korjaamiseksi. Modulointitekniikalla tuotettu sävelkorkeuden korjaus ei nopeuta tai hidasta ääniraitaa kuten alkuperäisen ääniraidan suora skaalaaminen. Toisaalta, jos se kohdistetaan samalla kertaa useampaan eritaajuiseen signaaliin, niiden taajuussuhteet muuttuvat.


title: Ipsoksen taistelu

text:
Ipsoksen taistelu käytiin eräiden Aleksanteri Suuren seuraajien eli diadokkien välillä vuonna 301. Taistelun lopputuloksena Aleksanteri Suuren valtakunta jakautui lopullisesti kolmeen erilliseen osaan.
Antigonos I:tä ja hänen poikaansa Demetriosta vastassa olivat Makedonian hallitsija Kassandros, Traakian hallitsija Lysimakhos ja Babylonian ja Persian hallitsija Seleukos. Antigonos hallitsi Syyriaa, Vähää-Aasiaa ja Palestiinaa.


title: Ipsoksen taistelu

text: Antigonoksella oli vastustajiaan suurempi armeija mutta hänellä oli vähemmän sotanorsuja kuin toisilla. Aleksanteri Suuri oli tuonut kummankin osapuolen sotanorsut aikoinaan Intiasta.


title: Ipsoksen taistelu

text: Itse taistelusta ei ole säilynyt kuvauksia nykypäivään. Demetrioksen johtama ratsuväki oli Plutarkhoksen mukaan voittoisa mutta joutui erilleen muusta armeijasta. Vastapuolen sotanorsut estivät hänen pääsemästä takaisin muiden luokse. Antigonoksen johtama falangi kukistui vastapuolen päästyä kiertämään hänen sivustaansa. Antigonos itse kuoli keihään osuttua häneen.


title: Memnonin kolossit

text: Memnonin kolossit ovat kaksi Theban nekropolissa Luxorissa, Niilin länsirannalla, Kuninkaiden laaksossa sijaitsevaa faarao Amenhotep III:ta esittävää kivistä patsasta. Ne ovat ainoa jäännös Amenhotep III:n 1300-luvulla eaa. rakennuttamasta temppelistä, ja ne kohoavat yli 18 metrin korkeuteen. Patsaat ovat istuvassa asennossa kasvot itään, Niiliä kohti. Niiden jalkojen juurelle on kaiverrettu myös pienet Amenhotepin vaimoa, Tiyä ja äitiä, Mutemwia esittävät hahmot. Lisäksi tuolien sivuissa on sileät laatat, joissa on erilaisia kaiverruksia kuten Niilin jumalan, Hapyn kuva. Kolossien tehtävänä oli vartioida temppeliä sen suulla.


title: Memnonin kolossit

text: Nimitys "Memnonin kolossit" johtuu siitä, että kreikkalaiset myöhemmin olettivat patsaiden esittävän Memnonia, Etiopian kuningasta, joka kreikkalaisen perimätiedon mukaan saapui auttamaan troijalaisia Troijan sodassa.


title: Memnonin kolossit

text: Strabonin mukaan pohjoisempi patsaista vahingoittui maanjäristyksessä vuonna 27 eaa., jolloin sen vyötärön yläpuolinen osa irtosi. Sen jälkeen se alkoi pitää "laulavaa" ääntä joka aamu auringonnousun aikoihin, mikä todennäköisesti johtui lämpötilan vaihteluista ja patsaan rakoon kertyneen sumun haihtumisesta. Syntyi uskomus, jonka mukaan tämän äänen kuuleminen tuotti kuulijalleen onnea, ja sen vuoksi paikalle saapui runsaasti vierailijoita. Tämä ääni kuitenkin lakkasi, kun Rooman keisari Septimius Severus vuonna 199 kunnosti patsaan.


title: Teleportti

text: Teleportti eli kaukosiirrin on kuvitteellinen laite, jolla voidaan siirtää materiaa paikasta toiseen pitkiäkin matkoja, hajottamalla aine lähtöpaikassa osiinsa ja kokoamalla se päätepisteessä takaisin entiseen muotoonsa. Laite esiintyy etenkin tieteiskirjallisuudessa. Sanan "teleportaatio" keksi Charles Fort vuonna 1931 kirjaansa "Lo!", mutta teleportaation ideaa oli käytetty jo aikaisemmin.


title: Teleportti

text: Tieteiskirjallisuudessa kaukosiirtimiä on kolmea perustyyppiä:


title: Teleportti

text: Tunnetuimpia esimerkkejä kaukosiirrosta ovat "Star Trek" -televisiosarjojen kaukosiirtimet ja "Kärpänen"-elokuvasarjan pieleen menneet kaukosiirtokokeet.


title: Teleportti

text: Elokuvassa "Kärpänen" ("The Fly", 1986), tiedemies rakentaa teleportaatio-laitetta, aluksi hän epäonnistuu mutta onnistuu myöhemmin siirtämään itsensä (ja samassa kopissa olleen kärpäsen) laitteesta toiseen. Yhdessä animaatiosarjan "Simpsonit" jaksossa mukaillaan samaa ideaa: Bart Simpson ja kärpänen menevät teleporttiin ja yhdistyvät sen siirrosta toiseen paikkaan. Lopuksi Bart ja kärpänen menevät taas teleporttiin ja eroavat jälleen kahdeksi.


title: Teleportti

text: Sarjakuvissa esimerkiksi Ryhmä-X:n hahmo Painajainen pystyy kaukosiirtymään. Animessa Dragon Ball Z, Goku osaa taidon eng: "Instant Transmission". Siinä Goku voi siirtyä paikasta toiseen laittamalla kaksi sormea otsalleensa ja ajattelemalla henkilöä, jonka luokse haluaa siirtyä. Harry Potter -kirjoissa taas käytetään porttiavainta, jonka avulla velhot voivat siirtyä hetkessä ennalta määrättyyn paikkaan. Lisäksi velhot voivat ilmiintyä ilmiintymisloitsulla. Sitä kuvataan mustalla tai valkoisella savulla (riippuen onko loihtija hyvä vai paha velho), jota jästit eivät näe. "Aku Ankka" -sarjakuvalehden Pelle Pelottoman telesiirtokokeilut ovat monille tuttuja.


title: Teleportti

text: Descent II -pelissä pelaajan alukseen, Pyro-GX:än, lisätään kaukosiirrin, jolloin päästään lähes mihin tahansa paikkaan avaruudessa. Half Life -pelisarjassa tehdään teleporttikokeita ja teleportataan toisiin paikkoihin ja ulottuvuuksiin. Crash Bandicoot -peleissä teleportit ovat pallomaisia ja vievät ajassa ja paikassa eri paikkaan, mutta Crash löytää alkupisteeseen johtavan teleportin, tai salaisia teleportteja aina yhdestä maasta/paikasta/tasosta riippuen. Portal-tietokonepeli perustuu kokonaan pulmien ratkontaan eräänlaisella portaalinluontilaitteella.


title: Teleportti

text: Kvanttiteleportaatiossa on onnistuttu kaukosiirtämään kvanttitiloja atomista toiseen. Australialainen tutkimusryhmä onnistui siirtämään lasersäteen paikasta toiseen Kanariansaarilla.


title: Poimuajo

text: Poimuajo () on "Star Trekin" ja joidenkin muidenkin tieteiselokuvien ja -sarjojen avaruusalusten erittäin nopeaa liikkumista, joka usein ylittää valonnopeuden.


title: Poimuajo

text: Poimuajossa kyse on tavallaan kaukosiirtymisestä, maailmankaikkeuden poimuttuvan rakenteen hyväksikäytöstä, kahden toisensa kohtaavan avaruuden poimun läpi menemisestä. Näin (valta)osaa matkasta ei tarvitse taittaa lainkaan. Poimuajo ilmeisesti koostuu useasta peräkkäisestä poimusiirtymisestä, sillä se kuitenkin vie aikaa.


title: Poimuajo

text: Vaikka Star Trekissä poimunopeusasteikon määritelmä on vaihdellut, yleisimmän määritelmän mukaan poimu 10 on ääretön nopeus. Tämän takia tulee huomioida se seikka että, esimerkiksi alkuperäisen sarjan poimukerroin 3 ei vastaa Star Trek: Uuden sukupolven poimukerroin kolmea. Sarjan tekijät ymmärsivät sen seikan että poimuajo on kehittynyt sarjojen esittämien ajanjaksojen välisenä aikana, joten poimunopeuksien määritelmät päivitettiin vastaamaan uudempia tekniikoita. Poimu 1 vastaa valonnopeutta, eli 1 079 252 849 km/h. Enterprise-D (NCC-1701-D) kykenee hetkellisesti poimunopeuteen 9,8 ja huippunopeuteen poimu 9 pitkillä matkoilla yleisesti käytettynä.


title: Poimuajo

text:
Star Trek – uusi sukupolvi
Jakso: Where No One Has Gone Before


title: Poimuajo

text: He joutuivat "Matkaajan" saattamana 2 700 000 valovuoden päähän maasta. Takaisin kulkemiseen heillä olisi kulunut aikaa 300 vuotta nopeimmillaankin galaksin M33 laidalta Enterprisen omalla voimanlähteellä. Joten Enterprise kykenee 24,65 valovuoden matkoihin vuorokaudessa ja tunnissa kulkemaan valovuoden pituisen matkan. Mainittakoon, että Enterprisella on samaisessa jaksossa "Matkaajan" vuoksi päädytty 1 miljardin valovuoden päähän maasta, tällöin heidän kotimatkansa ilman "Matkaajaa" olisi kestänyt 111 111 vuotta.


title: Poimuajo

text: Star Trek Voyagerin ensimmäisessä ja toisessa jaksossa "Caretaker" he päätyvät 70000 valovuoden päähän. Kapteeni Janewayn mukaan heillä kestäisi nopeimmillaankin poimu 9,975 :llä 75 vuotta päästä takaisin. Tällöin vuorokaudessa he matkaisivat vain 2,555 valovuotta, joka puolestaan kuulostaa pahasti virheelliseltä.


title: Poimuajo

text: Niin ikään Star Trek Voyagerin toisen tuotantokauden 1. jaksossa The 37´s kerrotaan aluksen kykenevän 9,9 poimunopeudella liikkumaan 4 miljardia mailia sekunnissa eli 6,437376000 miljardia kilometriä sekunnissa. Tällöin aluksen nopeus olisi noin 21473 kertaa valonnopeus. Tämä tarkoittaa sitä, että poimu 9,9 mukaan laskettuna alus kykenisi 70000 valovuoden matkaan 5,246 vuodessa ja päivämatka olisi tällöin noin 36,5 valovuotta. Koska mitään suoraa laskukaavaa ei ole poimunopeudelle, lienee todettava koko Star Trek -sarjan sisältävän ennemminkin liian paljon epämääräisyyksiä, kuin että "poimuajo olisi kehittynyt jotenkin ajanjaksojen aikana saaden uudet määritelmät".


title: Poimuajo

text: Teoriassa yleinen suhteellisuusteoria sallii poimuajon mahdollisuuden.


title: Poimuajo

text: Kaikki kappaleet aiheuttavat ympärilleen poikkeaman aika-avaruudessa. Käytännössä tämä on havaittavissa mustien aukkojen ympärillä. Poimuajossa aluksen ympärille luodaan "kupla", joka vääristää aika-avaruutta ja siten alus voi kulkea näennäisesti valoa nopeammin. Tähän vaadittaisiin kuitenkin suunnaton määrä energiaa. Lisäksi omassa "kuplassaan" kulkeva alus noudattaisi omaa aikaansa. Muu maailmankaikkeus noudattaisi kuitenkin normaalia aikaa, joten edestakaista tähtienvälistä liikennettä tämä teoria ei mahdollista.


title: Suomen vapaakristillinen neuvosto

text: Suomen vapaakristillinen neuvosto (SVKN ry) on Suomessa toimivien vapaiden kristillisten suuntien yhteistyöelin. Neuvoston tarkoituksena on edistää jäsenyhteisöjen toimintaa ja yhteisymmärrystä sekä toimia niiden edunvalvojana. Se osallistuu myös aktiivisesti keskusteluun muiden kristillisten kirkkojen ja yhdyskuntien kanssa.


title: Suomen vapaakristillinen neuvosto

text: Suomen vapaakristilliseen neuvostoon kuuluvat Suomen Adventtikirkko, Suomen Helluntaikirkko, Suomen Metodistikirkko, Pelastusarmeija ja Suomen Vapaakirkko. Jäsenyhteisöillä on koon mukainen edustus vuosi- ja syyskokouksessa. Edustajat ovat yhteisöjensä valitsemia. Työtä ohjaa neuvoston hallitus, jossa kaikki jäsenyhteisöt ovat edustettuina. Hallitukseen kuuluu seitsemän jäsentä. Käytännön valmisteluista vastaa pääsihteeri.


title: Suomen vapaakristillinen neuvosto

text: Suomen vapaakristillinen neuvosto pyrkii edistämään seurakuntien laadun parantamiseen tähtäävää Seurakunnan luontaisen kehityksen (SLK) ideaa. SLK-prosessiin mukaan lähteneistä seurakunnista 85 % on kokenut myös määrällistä kasvua.


title: Krister Ahlström

text: Krister Harry Ahlström (s. 29. elokuuta 1940 Helsinki) on suomalaisen elinkeinoelämän pitkäaikainen vaikuttaja. Hän toimi 15 vuotta (1966–1981) Wärtsilän palveluksessa ennen siirtymistään perheyritys A. Ahlström Oy:n palvelukseen vuonna 1981. Ahlström johti yritystä vuosina 1982–1998 ja on ollut sen jälkeen muun muassa Stora Enson ja Fortumin hallitusten varapuheenjohtaja.


title: Krister Ahlström

text: Ahlströmille myönnettiin vuorineuvoksen arvonimi vuonna 1990. Hän oli Ahlström-suvun neljäs arvonimen saanut.


title: Krister Ahlström

text: Ahlström valmistui ylioppilaaksi Grankulla samskolasta vuonna 1959 ja diplomi-insinööriksi Teknillisen korkeakoulun koneinsinööriosastolta vuonna 1966. Hänen opiskelutoverinaan oli Georg Ehrnrooth, joka niin ikään työskenteli myöhemmin Wärtsilässä ja sai vuorineuvoksen arvonimen.


title: Krister Ahlström

text: Vuonna 2012 Ahlströmille myönnettiin Ikiteekkarin arvonimi, joka on teekkariyhteisön korkein kunnianosoitus ja saa olla vain yhdellä henkilöllä kerrallaan.


title: Krister Ahlström

text: Ahlström oli tutustunut Wärtsilää johtaneeseen Wilhelm Wahlforssiin toimiessaan Teknologföreningenin puheenjohtajana vuonna 1962. Ahlström aloitti Wärtsilässä Helsingin tehtaan tuotannonsuunnittelijana vuonna 1966 ja työskenteli tehtävässä vuoteen 1970, jolloin siirtyi Järvenpään ja Helsingin tehtaiden tuotannon johtotehtäviin. Vuonna 1973 hänestä tuli tehtaiden hallintopäällikkö ja vuonna 1976 Järvenpään tehtaan johtaja, jona hän toimi vuoteen 1978.


title: Krister Ahlström

text: Tehtaanjohtajasta Ahlström eteni Wärtsilän keskushallintoon koneenrakennus- ja rakennustarvikeryhmän johtajaksi, yrityksen varatoimitusjohtajaksi ja johtokunnan jäseneksi (1978–1981).


title: Krister Ahlström

text: Vuonna 1981 Ahlström siirtyi Ahlströmin perheyrityksen keskushallinnon johtoon. Seuraavana vuonna hänet nimitettiin pääjohtajaksi Lars Mikanderin seuraajaksi. Krister Ahlström piti suurimpana haasteenaan yhtiön kansainvälistämistä. Ahlströmin kaudella toteutettiinkin monia uudistuksia. Yhtiö muun muassa myi konsernin lippulaivana pidetyn Varkauden metsäteollisuudesta Enso-Gutzeitille vuonna 1986 ja sai vastineeksi Enso-Gutzeitin konepajat. Ahlströmin aikana myös lasivillateollisuus ja pullojen valmistus myytiin.


title: Krister Ahlström

text: 1990-luvun puolivälissä Ahlströmin sukuyhtiöstä tehtiin holdingyhtiö ja tärkeimmät toiminnot yhtiöitettiin. Krister Ahlström ehdotti vuonna 1997 seuraajakseen Neste Oy:n Juha Rantasta, josta tuli ensin varatoimitusjohtaja ja vuonna 1998 pääjohtaja. Ahlström jatkoi yhtiön hallituksen puheenjohtajana, mutta astui erimielisyyksien vuoksi syrjään jo vuonna 1999.


title: Krister Ahlström

text: Vuonna 1994 Ahlström osallistui Ahlström-yhtiön pääjohtajana Bilderberg-ryhmän kokoukseen.


title: Krister Ahlström

text: Ahlströmin luottamustehtävistä merkittävimpiä on ollut Suomen Työnantajain Keskusliiton (STK) hallituksen puheenjohtajuus vuosina 1986–1991. Vuosina 1993–1996 hän oli Metalliteollisuuden Keskusliiton puheenjohtaja ja 1994–1996 Euroopan metalliteollisuuden yhteisen järjestön Orgalimen puheenjohtaja.


title: Krister Ahlström

text: Ahlström on ollut muun muassa hallituksen jäsen Agassa (1990–2001), hallintoneuvoston jäsen Sammossa (1997–2000) sekä hallituksen varapuheenjohtaja Fortumissa (1998–2000), Stora Ensossa (1998–2004) ja ABB:ssä.


title: Krister Ahlström

text: Vuonna 1994 Ahlströmistä tuli Lappeenrannan teknillisen korkeakoulun tekniikan kunniatohtori ja vuonna 2001 Taideteollisen korkeakoulun kunniatohtori. Vuonna 2005 Taideteollinen korkeakoulu myönsi hänelle Pallas Athene -palkinnon esteettisten arvojen hyväksi tehdystä työstä. Ahlström on saanut myös Suomen Leijonan I luokan komentajan kunniamerkin.


title: Krister Ahlström

text: Hän on osallistunut kansainväliseen Bilderberg-eliittikokoontumiseen.


title: Krister Ahlström

text: Krister Ahlström on Harry Ahlströmin ja Asta Seegen poika. Harry Ahlström oli Antti Ahlströmin nuorimman pojan Bertelin poika tämän toisesta avioliitosta. Hän kuoli 24-vuotiaana marraskuussa 1941 Viipurinlahdella yhteysalus Porkkalan osuttua miinaan. Krister Ahlström oli tuolloin vain reilun vuoden ikäinen.


title: Krister Ahlström

text: Krister Ahlström on ollut kahdesti naimisissa ja hänellä on liitoista viisi lasta.


title: Krister Ahlström

text: Krister Ahlström on purjehduksen 8mR-veneiden maailmanmestari vuodelta 1975.


title: Halloween

text: Halloween on anglosaksisissa maissa pyhäinpäivän aattona lokakuun viimeisenä päivänä 31.10. vietettävä juhlapäivä, alkuaan muinaisten kelttien talven alkamisen päivä samhain, jolloin vainajahenkien uskottiin liikkuvan. Nimi on lyhenne englannin sanoista ”All Hallows' Eve” eli kaikkien pyhien aatto.


title: Halloween

text: Halloweenia on vietetty Euroopassa vanhastaan kelttiläisen perinteen vaikuttamissa anglosaksisissa maissa, kuten Englannissa, Skotlannissa ja Irlannissa. Esimerkiksi Suomessa juhla tunnetaan kuitenkin ennen muuta amerikkalaisessa muodossaan. Yhdysvaltoihin juhlan toivat irlantilaiset ja skotlantilaiset siirtolaiset, ja se on Yhdysvalloissa joulun jälkeen suosituin juhla.


title: Halloween

text: Halloween pohjautuu kelttiläisten kulttuurien syksyllä, maanviljelyskauden lopussa vietettyyn vanhan uuden vuoden ja sadonkorjuun juhlaan samhainiin. Kelttien uskomusten mukaan tämän maailman ja yliluonnollisen maailman väliset rajat katosivat luonnon kuihtuessa ja kuollessa, ja henget saattoivat yrittää houkutella ihmisiä tuonpuoleiseen. Sen vuoksi juhlan aikana poltettiin kokkotulia asutusten ympäristössä, koska tulien uskottiin antavan suojaa henkien hyökkäyksiä vastaan.


title: Halloween

text: Suomessa vastaava juhla on Pyhäinpäivä (aikaisemmin "Pyhäinmiesten päivä"). Uskottiin, että aattoyönä pyhät miehet, autuaat marttyyrivainajat, olivat joukolla liikkeellä. Vainajille tarjottiin juhlaruokaa ja heidän odotettiin kylpevän saunassa. Vanhasuomalainen Kekri sijoittuu samaan aikaan, mutta on maataloudellinen satovuoden taitekohtaan sijoittuva työnjuhla. ”Sieluinpäivän iltana eli kekri-iltana naapurit kutsuivat toisiaan vieraiksi, lihaa syötiin ja viinaa juotiin ja yönvalvojaisia piettiin. Painittiin ja veisata völlötettiin.” (Valtimo).


title: Halloween

text: Kristinuskon levitessä lähetystyöntekijöitä kehotettiin sulauttamaan kristittyjä tapoja pakanallisiin juhliin niiden kieltämisen sijasta. Niinpä tämäkin pakanallinen juhla korvattiin kristinuskon marttyyreille omistetulla juhlalla ("omnium sanctorum"). Paavi Gregorius III siirsi aiemmin toukokuun 13. päivänä vietetyn Neitsyt Marian ja marttyyrien muistopäivän lokakuun 31. päiväksi 800-luvulla. Irlannissa tämä päivä sai nimen "All Hallows’ Eve", ”Kaikkien pyhimysten päivän aatto”. Marraskuun ensimmäinen päivä oli varsinainen juhlapäivä "All Saints’ Day" tai "All Hallows’ Day" (”Kaikkien pyhimysten päivä”).


title: Halloween

text: Meksikossa halloweenin vastine on kuolleiden päivä ("Día de los Muertos"). Etelä-Amerikassa halloween tunnetaan nimellä "Noche de Brujas" eli noitien yö.


title: Halloween

text: Kurpitsalyhdystä on aikojen saatossa muodostunut tärkein halloweenin tunnus. Irvistävä kurpitsa tunnetaan myös nimellä "Jack O’Lantern". Irlantilaisen tarinan mukaan lyhty on saanut nimensä Jack-nimiseltä juopolta. Hän kiristi pirulta lupauksen, ettei hänen sielunsa joutuisi helvettiin. Jackia ei kuitenkaan hyväksytty taivaaseenkaan. Piru heitti Jackille helvetistä hiilen, jonka mies säilöi lyhdyksi evääksi ottamansa nauriin sisään. Siitä lähtien Jackin sielu on etsinyt itselleen sopivaa lepopaikkaa pienen lyhdyn valossa. Yhdysvalloissa nauris on vaihtunut kurpitsaan.


title: Halloween

text: Lyhtyjen lisäksi halloweenin kuvastoa ovat vainajat, aaveet, vampyyrit, noidat ja mustat kissat. Yhdysvalloissa halloweenia vietettäessä ovelle saattaa ilmestyä joukko kummitus- tai muihin naamiaisasuihin pukeutuneita lapsia, jotka huutavat: "Trick or treat!" eli ”Karkki vai kepponen”, (jolloin heille tulisi tarjota makeisia tai muuten saattaa seurata heidän tekemänsä kepponen).


title: Halloween

text: Aikuiset saattavat järjestää omia naamiaisjuhliaan. Omena on ollut suosittu lahja ja ruoka. Tavan on väitetty juontuvan roomalaisten ajoilta ja liittyneen roomalaisen jumalattaren Pomonan juhlintaan.


title: Halloween

text: Katolinen kirkko vastustaa juhlaa pakanallisena. Esimerkiksi Ranskassa kirkko on pelännyt halloweenin syrjäyttävän pyhäinpäivän vieton. Myös ortodoksinen kirkko suhtautuu halloweenin viettoon kielteisesti sen sisältämien pakanallisten ainesten vuoksi.


title: Halloween

text: Uuspakanat saattavat viettää halloweenia, samhainia tai kekriä. Wiccassa samhain on suuri pyhäpäivä.


title: Halloween

text: Halloweenin toi Suomeen Helsingin sotainvalidien naisjaosto vuonna 1950 ensimmäistä kertaa Kalastajatorpalla järjestetyn "Halloween Partyn" muodossa.


title: Halloween

text: Useimmissa maissa pyhäinpäivä on 1. marraskuuta ja siten sen aatto ”halloween” on 31. lokakuuta. Suomessa pyhäinpäivää vietetään 31. lokakuuta ja 6. marraskuuta välisenä lauantaina, joten pyhäinpäivän aatto olisi pyhäinpäivää edeltävä perjantai. Vuoteen 1772 asti Suomen pyhäinpäivä oli aina 1. marraskuuta Suomessa halloween ei ole vakiintunut mihinkään tiettyyn päivään eikä sitä ole määritelty almanakoissa. Suosituin vieton ajankohta on lokakuun viimeinen viikonloppu.


title: Halloween

text: Sanan halloween suomalaisiksi vastineiksi on ehdotettu sanoja "marrasyö", "hallainyö", "kurpitsajuhla", "kekrijuhla" ja "haamuaatto".


title: Hakapyssy

text: Hakapyssy (, ) eli arkebuusi () oli varhainen eurooppalainen suustaladattava käsituliase, jonka tunnusomainen piirre on pitkän piipun suun lähellä oleva vankka koukku tai haka. Myös nimi "arkebuusi" on johdettu saksankielen sanasta "Hackenbüchse". Hakapyssy oli varustettu 1400-luvun puolivälissä kehitetyllä lunttulukolla.


title: Hakapyssy

text: Hakapyssyn haka tuetaan ammuttaessa johonkin kiinteään esineeseen, jolloin se vastaanottaa rekyylin. Linnaa puolustettaessa ladattu hakapyssy voitiin tukea muurinharjaan siten, että haka nojasi muurinharjan ulkopuoleen. Kentällä ammuttaessa hakapyssy tuettiin vankkaan lankuista tehtyyn ampumatukeen tai myöhemmin ampumasauvaan.


title: Hakapyssy

text: Olkapäätä tai rintaa vasten asetettava musketin tukki kehitettiin todennäköisesti hussilaissotien aikana (1419–1436), ja tätä edeltävien aseiden ongelmana oli rekyylin hallinta. Varhaisemmat käsikanuunat oli kiinnitetty pitkään tukisalkoon, jonka perä voitiin asettaa maata vasten ammuttaessa, mutta tämä teki aseesta epäkäytännöllisen pitkän. Käsikanuunasta kehitettiin raskaampi hakapyssy ja kevyempi arkebuusi, jolloin käsikanuunan tukisalosta voitiin luopua.


title: Hakapyssy

text: Hakapyssyjä oli käytössä 1600-luvun alkupuolelle saakka. Ase oli painava ja tämän vuoksi sitä käytettiin 1520-luvulle saakka ainoastaan piirityssodankäynnissä. Taistelukentällä ase laukaistiin tukemalla se ampumasauvaan.


title: Hakapyssy

text: Myöhemmin 1600-luvulla arkebuusi-nimitys erkaantui tarkoittamaan nimenomaan lunttulukkoista pitkäpiippuista asetta, joka oli muskettia kevyempi, eikä siten vaatinut ampumasauvan käyttöä. 1630-luvulla musketista kehitettiin kevyempiä versioita, joiden laukaisuun ei tarvittu enää välttämättä ampumasauvaa. Samaan aikaan termi musketti laajeni käsittämään kaikki jalkaväen pitkäpiippuiset aseet. Ampumasauvoja valmistetaan edelleen kaupallisestikin, myös teleskooppisina, ja niitä käytetään yleisesti metsästyksessä haluttaessa parantaa ampumatarkkuutta. Maastossa liikuttaessa sauva toimii kävelykeppinä. Talvisin yhden tai kahden suksisauvan käyttäminen ampumasauvana on yleinen tapa.


title: Hakapyssy

text: Suurimmat hakapyssyt saattoivat olla 4-väljyyksisiä (26,72 mm). Esimerkiksi 6-väljyyksinen hakapyssy ampui 1/6 naulan lyijykuulaa (75,6 g), ja sen putken sisähalkaisija oli 23,35 mm.


title: Hakapyssy

text:
Musketin väljyys vaihteli yleensä välillä 10–40, eli piipun sisähalkaisija oli 12,4–19,69 mm. Esimerkiksi 16-väljyisen musketin
piipun sisähalkaisija oli 16,83 mm, ja sen lyijykuula painoi yhden unssin (28,35 g).


title: Neon Genesis Evangelion

text: Neon Genesis Evangelion () on Gainax-yhtiön tuottama 26-osainen animesarja, joka esitettiin ensimmäisen kerran vuonna 1995. Sen käsikirjoitti ja ohjasi Hideaki Anno. Sarjaa seuraavat kaksi elokuvaa "" ja "End of Evangelion", ja lisäksi on julkaistu uusi neljän elokuvan sarja. Mangaversio "Neon Genesis Evangelionista" alkoi ilmestyä vähän ennen animesarjan alkamista.


title: Neon Genesis Evangelion

text: Sarjan alkuperäiskielinen nimi "Shin Seiki Evangerion" tarkoittaa kirjaimellisesti käännettynä "uuden vuosisadan evankeliumia". Sarja tunnetaan länsimaissa parhaiten englanninkielisellä nimellään, joka sisältää sanat Neon, Genesis ja Evangelion, jotka itse asiassa ovat kreikkaa ja tarkoittavat "uuden synnyn ilosanomaa".


title: Neon Genesis Evangelion

text: Sarjassa on vahvoja psykologisia elementtejä, sillä vähän ennen sarjan tuotannon alkua sen luoja oli kärsinyt jonkin aikaa masennuksesta.


title: Neon Genesis Evangelion

text: Tammikuussa 2009 IGN-sivuston laatiman sadan parhaan animaatiosarjan listan mukaan Neon Genesis Evangelion oli sijalla 10.


title: Neon Genesis Evangelion

text: Evangelionin tapahtumat sijoittuvat lähitulevaisuuteen (2015 jaa.), neljätoista vuotta katastrofaalisen Toisen iskun jälkeen. Virallisen version mukaan Toinen isku aiheutui meteoriitin osumasta. Tämä massiivinen katastrofi sulatti Etelämantereen ja aiheutti valtavan tulvan, jossa suuri osa ihmiskunnasta menehtyi.


title: Neon Genesis Evangelion

text: Juuri kun ihmiskunta alkoi toipua ja elämä palata normaaliksi, ilmaantui uusi uhka, Enkeleinä tunnetut hirviöt. Tavalliset aseet ovat tehottomia näitä olentoja vastaan, ja ainoa puolustuskeino on NERVin luomat jättiläismäiset keinotekoiset ihmiset, Evangelion 00, -01 ja -02."Neon Genesis Evangelion" -mangan piirtäjä ja käsikirjoittaja on animen hahmosuunnittelija Yoshiyuki Sadamoto. Se alkoi ilmestyä vuonna 1995 hieman ennen sarjan alkamista, ja sen viimeinen osa julkaistiin kesäkuussa 2013.


title: Neon Genesis Evangelion

text: Anno totesi ennen sarjan tuotannon alkua, ettei hän tiennyt miten se tulisi päättymään tai miten hahmoille kävisi. Sarjan valmistumisen jälkeen vuonna 1997 Gainax aloitti elokuvaprojektin, jonka tarkoitus oli luoda "Neon Genesis Evangelionille" parempi lopetus. Ensin julkaistiin "", jonka ensimmäinen puolisko (Death) kertaa sarjan tapahtumat hahmojen näkökulmasta ja toinen puolisko (Rebirth) esittää puoli tuntia uudesta lopetuksesta. Projekti päättyi "End of Evangelionin" julkaisemiseen.


title: Neon Genesis Evangelion

text: Myöhemmin Gainax ryhtyi suunnittelemaan "Rebuild of Evangelion" -elokuvasarjaa, jonka tarkoituksena on luoda sarja uudelleen neljäksi elokuvaksi alkuperäistä poikkeavalla juonella. Elokuvassa käytetään myös tietokonetekniikkaa, mitä ei alkuperäisessä sarjassa nähty. Hideaki Anno palaa elokuvasarjan tekoon käsikirjoittajana ja ohjaajana Katsuya Tsurumakin, Masayukin ja Mahiro Maedan kanssa. Myös hahmosuunnittelija Yoshiyuki Sadamoto palaa elokuvien hahmosuunnitelijana.


title: Neon Genesis Evangelion

text: Sarjan ensimmäisen elokuvan, "Evangelion 1.0: You are (not) alone" (ヱヴァンゲリヲン新劇場版: 序 "Evangerion Shin Gekijōban: Jo"), ensi-ilta Japanissa oli 1.9.2007. Elokuva kertoi sarjan ensimmäiset kuusi jaksoa uudelleen toteutettuna, juonen pysyessä kuitenkin muuttumattomana.


title: Neon Genesis Evangelion

text: Sarjan juoni alkoi poiketa alkuperäisestä juonesta, kun jatko-osa "Evangelion 2.0: You can (not) advance" (ヱヴァンゲリヲン新劇場版: 破 "Evangerion Shin Gekijōban: Ha") ilmestyi Japanissa 27.6.2009. Elokuvan ohjauksesta vastasi Hideaki Annon ja Kazuya Tsurumakin lisäksi myös Masayuki. Alkuperäistä sarjaa muokattiin lisäämällä elokuvaan uusi Eva- pilotti nimeltä "Mari Illustrious Makinami". Alkuperäisestä sarjasta tutun Eva 02- pilotin, "Asuka Langley Soryun", sukunimeksi vaihdettiin "Shikinami".


title: Neon Genesis Evangelion

text: Sarjan kolmas osa, "Evangelion 3.0: You can (not) redo", japanilaiselta nimeltään "Evangelion Shin Gekijōban: Q" (ヱヴァンゲリヲン新劇場版: Q), ensi-iltansa oli Japanissa 17. marraskuuta 2012. Elokuvan ohjauksesta vastasi Hideaki Annon, Kazuya Tsurumakin ja Masayukin lisäksi myös Mahiro Maeda. Sarjan juoni erkanee merkittävästi alkuperäisestä, sijoittuen neljätoista vuoden päähän edellisen elokuvan tapahtumista.


title: Neon Genesis Evangelion

text: Sarjan viimeisen osan, joka tunnetaan tällä hetkellä nimellä "Evangelion: Final" (シン・エヴァンゲリオン劇場版:||, "Shin　Evangelion Gekijōban:||"), virallista julkaisupäivää ei ole vielä julkistettu. Sarjan viimeisen osan japanin kielisen nimen kirjoitusasu on muutettu takaisin alkuperäisen tv-sarjan kirjoitusasuun. Huomattavaa on myös elokuvan nimen eteen lisätty sana シン(shin), ja nimestä poistettu 新(shin). Nimeen tehdyistä muutoksista ei ole vielä annettu mitään virallista tietoa.


title: Neon Genesis Evangelion

text: Eräs "Evangelionin" huomiota herättävimmistä piirteistä on symbolien ja kuvakielen runsas käyttö. Näiden pohjalta sarjan tapahtumia voi tulkita usein eri tavoin. Tulkinnat vaihtelevat usein katsojakohtaisesti.


title: Neon Genesis Evangelion

text: Sarja hyödyntää erityisen paljon juutalais-kristillistä symboliikkaa ja perinteitä tarinankerronnallisina välineinä. Sarjan tekijät ovat haastatteluissa todenneet, että he valitsivat alun perin kristillisen kuvaston vain antaakseen sarjalle omaperäisen leiman. On huomattava, että Japanissa kristinuskoa harjoittaa vain noin yksi prosentti väestöstä. Apulaisohjaaja Kazuya Tsurumaki on haastattelussa kertonut, että "meidän mielestämme kristilliset symbolit näyttivät siisteiltä."


title: Neon Genesis Evangelion

text: "Evangelionissa" käytetään lukuisia psykologisia teemoja. Jaksojen nimissä ja taustamusiikin nimissä sekä dialogissa käytetyt termit ovat useimmiten peräisin Sigmund Freudin teorioista; mukaan on lisätty myös joitakin lacanilaisia vaikutteita. Tällaisia ovat mm. "Thanatos", "oraalivaihe" ja "eroahdistus".


title: Neon Genesis Evangelion

text: Siilin ongelma on alun perin filosofi Arthur Schopenhauerin kehittämä konsepti, jonka Freud myöhemmin omaksui. Se on neljännen jakson nimi, jossa Misato Katsuragi mainitsee kuinka termi kuvaa hyvin hänen suhdettaan Shinjiin.


title: Neon Genesis Evangelion

text: Sarja ei ollut erityisen suosittu ensiesityksen yhteydessä; se oli sijoitettu teini-ikäisille sopivaan katseluajankohtaan. Kun sarja näytettiin sittemmin aikuisille sopivampaan aikaan, se herätti välittömästi huomiota ja sai aikuiset kiinnostumaan uudelleen animesta. "Evangelionin" vaikutus animen yleiskehitykseen on yhä edelleen merkittävä.


title: Neon Genesis Evangelion

text: Suomessa Sub on näyttänyt Neon Genesis Evangelionin kaikki jaksot kahteen otteeseen, mukaan lukien ohjaajan version viimeisistä jaksoista. Elokuvien esittämisestä ei ole tietoa.


title: Neon Genesis Evangelion

text: Emina on julkaissut sarjan 26 jaksosta 20 DVD:llä suomenkielisillä tekstityksillä varustettuna.


title: Neon Genesis Evangelion

text: Suomalainen mangajulkaisija Sangatsu Manga julkaisi 2006 toukokuun lopulta lähtien mangaa suomennettuna. Käännös tehtiin suoraan japanista. 14. ja viimeinen osa nimeltään 'Minne valo palaa' julkaistiin 20.11.2014.


title: Länsirintama

text: Länsirintama voi tarkoittaa:


title: Yhdysvaltain presidentinvaalit 2004

text: Yhdysvaltain presidentinvaalit 2004 järjestettiin 2. marraskuuta 2004. Republikaanipuolueen ehdokas ja istuva presidentti George W. Bush voitti demokraattien ehdokkaan, massachusettsilaisen senaattorin John Kerryn. Bush sai 50,7 prosenttia äänistä ja 286 valitsijamiestä, kun Kerry sai 48,3 prosenttia äänistä ja 251 valitsijamiestä. Äänissä laskettuna kyseessä on pienin voittomarginaali, jolla istuva Yhdysvaltain presidentti on tullut uudelleen valituksi.


title: Yhdysvaltain presidentinvaalit 2004

text: Molemmat ehdokkaat ovat saaneet koulutuksensa Yalen yliopistossa ja ovat Skull and Bones -salaseuran jäseniä.


title: Yhdysvaltain presidentinvaalit 2004

text: Bushin varapresidenttiehdokkaana oli Dick Cheney ja Kerryn John Edwards.